Home\tইসলাম\tঈদ-উল-আযহা\nby admin জুন ১৮, ২০১৫\nঈদ-উল-আযহা আমাদের সব চেয়ে বড় দু’টো ধর্মীয় উৎসবের একটি। বাংলাদেশে এই উৎসবটি কুরবানীর ঈদ নামে পরিচিত। ঈদ-উল-আযহা মূলত আরবী বাক্যাংশ। এর অর্থ হলো ত্যাগের উৎসব আসলে এটির মূল প্রতিপাদ্য বিষয় হচ্ছে ত্যাগ করা। এ দিনটিতে মুসলমানেরা তাদের সাধ্যমত ধর্মীয় নিয়মানুযায়ী উট, গরু, দুম্বা কিংবা ছাগল কোরবানী বা জবাই দেয়।\nঈদ-উল-আযহার সুন্নত সমূহ\n১.ঈদ-উল-আযহার রাত্রিতে সওয়াবের উদ্দেশ্যে জেগে আল্লাহর ইবাদাত বন্দেগী করা।\n২.যে ব্যক্তি কুরবানী করবে তার জন্য নামাজের পূর্বে কিছু পানাহার না করা এবং নামাজের পর কুরবানী গোশত খাওয়া সুন্নত।\n৩.যে ব্যক্তি কুরবানী করবে তার জন্য জিলহজ্জের চাঁদ দেখার পর থেকে কুরবানী না করা পর্যন্ত গোঁফ ও নখ না কাটা মুস্তাহাব।\n৪.ঈদগাহে যাওয়ার সময় যে রাস্তা দিয়ে যাবে ফেরার সময় সে রাস্তা ব্যবহার না করা সুন্নত।\n৫.যাওয়ার সময় তাকবীরে তাশরীক উচ্চস্বরে বলা সুন্নত।\n৬.ঈদ-উল-ফিতর অপেক্ষা ঈদ-উল-আযহার নামায সকালে পড়া সুন্নত।\nজিলহজ্জ মাসের ৯ তারিখ ফজর হতে ১৩ তারিখ আসর পর্যন্ত মোট ২৩ ওয়াক্ত ফরয নামায শেষে জামাআতে কিবা একাকী, পুরুষ কিংবা মহিলা, মুকিম কিবা মুসাফির সবার উপর একবার তাকবিরে তাশরীক পাঠ করা ওয়াজিব। এ সমযের মধ্যে যদি ওজর বশত কোন নামায কাযা হয়ে যায় সে কাযা নামায আদায়ের পর তাকবিরে তাশরীক বলা ওয়াজিব। তবে পুরুষগন উচ্চস্বরে এবং মহিলারা নিম্নস্বরে বা নিরবে তাকবিরে তাশরীক পাঠ করবেন। জামাতের সাথে নামায হলে যদি নামায সমাপনান্তে ইমাম সাহেব ভুলক্রমে না পড়ে, তবে মুসল্লিদের মধ্য থেকে যে কেউকে উচ্চস্বরে পাঠ করা আবশ্যক। কারন তাকবিরে তাশরীক সবার জন্য পাঠ করা ওয়াজিব।\nতাকবির ধ্বনিগুলো হল : আল্লাহু আকবার, আল্লাহু আকবার, লা ইলাহা ইল্লাল্লাহু, আল্লাহু আকবার ,আল্লাহু আকবার, ওয়া লিল্লাহিল হামদ।\nঈদুল আয্হার তাৎপর্য ও কুরবানীর ইতিহাস\nকুরবানীর বিধান আল্লাহ প্রদত্ত সকল শরীয়তেই বিদ্যমান ছিল। কুরবানীর ইতিহাস ততোটাই প্রাচীন যতোটা প্রাচীন মানব অথবা ধর্মের ইতিহাস। আল্লাহ পুরস্তির কুরবানী নামক এ মহান নিদর্শন মানব জাতির প্রতি আল্লাহ প্রদত্ত সকল শরীয়তেই কার্যকর ছিলো। সকল নবীর উম্মতকেই কুরবানী করতে হয়েছে। প্রত্যেক উম্মতের ইবাদতের এ ছিল একটা অপরিহার্য অংশ। আল্লাহতায়ালার এ বিধান মানব জাতির সৃষ্টি লগ্ন থেকেই কার্যকর হয়ে আসছে ।\nমানব সভ্যতার সুদীর্ঘ ইতিহাস এটাই সাক্ষ্য দেয় যে, পৃথবীর সব জাতি ও সম্প্রদায় কোন না কোন ভাবে আল্লাহর দরবারে নিজেদের প্রিয় বস্তু উৎসর্গ করে। এটাই মানুষের চিরন্তন স্বভাব বা ফিতরাত।\nএ ফিতরাতের স্বীকৃতি প্রদান করে মহান আল্লাহতায়ালা সুস্পষ্ট ভাবে ঘোষণা করেছেন : “আমি প্রত্যেক উম্মতের জন্যে কুরবানীর এক বিশেষ রীতি পদ্ধতি নির্ধারণ করে দিয়েছি, যেন তারা ওসব পশুর উপর আল্লাহর নাম নিতে পারে যে সব আল্লাহ তাদেরকে দান করেছেন”। (হজ্জ-২২ আয়াত : ৩৪)\nমানব ইতিহাসের সর্ব প্রথম কুরবানী\nমানব ইতিহাসের সর্ব প্রথম কুরবানী হযরত আদম আলাইহিস সালাম এর দু’পুত্র হাবিল ও কাবিলের কুরবানী। এ ঘটনাটি বিশুদ্ধ ও শক্তিশালী সনদ সহ বর্ণিত হয়েছে। ইবনে কাসীর একে ওলামায়ে মোতাকাদ্দেমীন ও ওলামায়ে মোতায়াখ্খেরীনের সর্ব সম্মত উক্তি বলে আখ্যা দিয়েছেন। ঘটনাটি এই – যখন আদম ও হাওয়া আলাইহিস সালাম পৃথিবীতে আগমন করেন এবং সন্তান প্রজনন ও বংশ বিস্তার আরম্ভ হয়, তখন প্রতি গর্ভ থেকে একটি পুত্র ও একটি কন্যা এরূপ যমজ সন্তান জন্ম গ্রহণ করত। তখন এক শ্রেণীর ভাই বোন ছাড়া হযরত আদমের আর কোন সন্তান ছিলনা। অথচ ভাই বোন বিবাহ বন্ধনে আবদ্ধ হতে পারে না। তাই মহান আল্লাহ উপস্থিত প্রয়োজনের প্রেক্ষিতে আদম আলাইহিস সালাম এর শরীয়তে বিশেষ ভাবে এ নির্দেশ জারি করেন যে, একই গর্ভ থেকে যে যমজ পুত্র ও কন্যা জন্ম গ্রহণ করবে, তারা পরস্পর সহোদর ভাই-বোন গণ্য হবে। সুতরাং তাদের মধ্যে বৈবাহিক সম্পর্ক হারাম হবে। কিন্তু পরবর্তী গর্ভ থেকে জন্ম গ্রহণকারী পুত্রের জন্য প্রথম গর্ভ থেকে কন্যা সহোদরা বোন গণ্য হবে না। তাই তাদের পরস্পর বিবাহ বন্ধনে আবদ্ধ হওয়া বৈধ হবে।\nকিন্তু ঘটনাক্রমে কাবিলের সহজাত সহোদরা বোনটি ছিল খুবই সুশ্রী-সুন্দরী তার নাম ছিল ‘আকলিমা’ আর হাবিলের সহজাত বোনটি ছিল তুলনামূলক কম সুন্দরী তার নাম ছিল ‘গাজা’। বিবাহের সময়ে হলে নিয়মানুযায়ী হাবিলের সহজাত অসুন্দরী কন্যা কাবিলের ভাগে পড়ল। এতে কাবিল অসন্তুষ্ট হয়ে হাবিলের শক্র ুহয়ে গেল। সে জেদ ধরল যে, আমার সহজাত বোনকেই আমার সঙ্গে বিবাহ দিতে হবে। হযরত আদম আলাইহিস সালাম তাঁর শরীয়তের আইনের পরিপ্রেক্ষিতে কাবিলের আবদার প্রত্যাখ্যান করলেন।\nঅতঃপর তিনি হাবিল ও কাবিলের মতভেদ দূর করার উদ্দেশ্যে বললেন, তোমরা উভয়েই আল্লাহর জন্য নিজ নিজ কুরবানী পেশ কর। যার কুরবানী গৃহীত হবে, সে-ই উক্ত কন্যার পানি গ্রহণ করবে। হযরত আদম আলাইহিস সালাম এর নিশ্চিত বিশ্বাস ছিল যে, যে সত্য পথে আছে, তার কুরবানীই গৃহীত হবে।\nতৎকালে কুরবানী গৃহীত হওয়ার একটি সুস্পষ্ট নিদর্শন ছিল এই যে, আকাশ থেকে একটি অগ্নি শিখা এসে কুরবানীকে ভস্মীভূত করে আবার অন্তর্হিত হয়ে যেত। যেমন মহান আল্লাহ তায়ালা বলেন : “ঐ কুরবানী যাকে আগুন গ্রাস করে নিবে”। (ইমরান-৩ আয়াত : ১৮৩)\nআর যে কুরবানীকে অগ্নি ভস্মীভূত করত না, সেটাকে প্রত্যাখ্যাত গণ্য করা হত। কুরবানীর এ তরীকা খাতামুল আম্বিয়া হযরত মুহাম্মদ সল্লাল্লাহু আলাইহি ওয়া সাল্লাম এর যুগ পর্যন্ত সকল পূর্বেকার নবীর যুগে বলবৎ ছিল। হাবিল ভেড়া, দুম্মা ইত্যাদি পশু পালন করত। সে একটি উৎকৃষ্ট দুম্বা কুরবানী করল। কাবিল কৃষি কাজ করত। সে কিছু শস্য, গম ইত্যাদি কুরবানীর জন্যে পেশ করল। (তাফসীরে ইবনে কাসীর, সূত্র হযরত ইবনে আব্বাস রাদিয়াল্লাহু আনহুকর্তৃক বর্ণিত) অতঃপর নিয়মানুযায়ী আকাশ থেকে অগ্নি শিখা অবতরণ করে হাবিলের কুরবানীটি ভস্মীভূত করে দিল এবং কাবিলের কুরবানী যেমন ছিল তেমনি পড়ে রইল। এ অকৃতকার্যতায় কাবিলের দুঃখ ও ক্ষোভ বেড়ে গেল। সে আত্মসংবরণ করতে পারল না। তাই সে হাবিলকে হত্যা করার সংকল্প করল এবং এক পর্যায়ে তাকে হত্যা করে ফেলল। (মাআ’রেফুল কুরআন বাংলা সংস্করণ-৩২৪ পৃষ্ঠা)\nহাবিল ও কাবিলের কুরবানীর ঘটনা পবিত্র কুরআনে এ ভাবে বর্ণিত হয়েছে, “আপনি তাদেরকে আদমের দু’ পুত্রের ঘটনাটি ঠিকভাবে শুনিয়ে দিন। (তা হচ্ছে এই যে,) যখন তারা উভয়ে কুরবানী পেশ করলো, তখন তাদের একজনের কুরবানী গৃহীত হল আর অপর জনের কুরবানী গৃহীত হলোনা। তখন সে ভাইকে বলল-অবশ্যই আমি তোমাকে হত্যা করব। সে উত্তরে বলল আল্লাহ তো মুত্তাকীদের কুরবানীই কবুল করেন।\nযদি তুমি আমাকে হত্যা করতে আমার দিকে হস্ত প্রসারিত কর, তবে আমি তোমাকে হত্যা করতে তোমার দিকে হস্ত প্রসারিত করব না। নিশ্চয়ই আমি বিশ্ব জগতের পালন কর্তা আল্লাহকে ভয় করি। আমি চাই যে, আমার পাপ ও তোমার পাপ তুমি নিজের মাথায় চাপিয়ে নাও। অত:পর তুমি দোযখীদের অন্তর্ভূক্ত হয়ে যাও। এটাই অত্যাচারীদের শাস্তি। অতঃপর তার অন্তর তাকে ভ্রাতৃ হত্যায় উদ্বুদ্ধ করল। অনন্তর সে তাকে হত্যা করল। ফলে সে ক্ষতি গ্রস্তদের অন্তর্ভূক্ত হয়ে গেল।\nআল্লাহ এক কাক প্রেরণ করলেন। সে মাটি খনন করছিল যাতে তাকে শিক্ষা দেয় যে, আপন ভ্রাতার মৃতদেহ সে কিভাবে সমাহিত করবে। সে বললো, আফসোস! আমি কি এ কাকের সমতুল্যও হতে পারলাম না যে, আপন ভ্রাতার মৃতদেহ সমাহিত করি! অত:পর সে অনুতাপ করতে লাগল”। (মায়িদাহ-৫ আয়াত : ২৭-৩১)\nউল্লেখ্য যে, হযরত আদম আলাইহিস সালাম এর পর সকল উম্মতের মধ্যেই অবিচ্ছন্ন ভাবে কুরবানীর ধারাবাহিকতা চলতে থাকে।\nআমাদের কুরবানী সুন্নাতে ইব্রাহীমী\nকুরবানী ইবাদত হিসেবে যদিও আদম আলাইহিস সালাম এর যুগ হতে হয়ে আসছে কিন্তু পরবর্তীতে হযরত ইব্রাহীম আলাইহিস সালাম এর এক ঐতিহাসিক ঘটনাকে কেন্দ্র করে বিশেষ বৈশিষ্ট্য নিয়ে শুরু হয়েছে। আমরা হযরত ইব্রাহীম আলাইহিস সালাম এর মিল্লাতের উপর প্রতিষ্ঠিত আছি। এ মিল্লাতের প্রতিষ্ঠাতা ও মুসলিম জাতির পিতা হচ্ছেন হযরত ইব্রাহীম আলাইহিস সালাম । তিনি যেমন আল্লাহর নির্দেশে জীবনের সবচাইতে প্রিয় বস্তু-পুত্র ইসমাঈলকে তাঁর উদ্দেশ্যে কুরবানী করতে প্রস্তুত ছিলেন, ঈদুল আয্হার দিন মুসলমানরাও তেমনি পশু কুরবানীর মাধ্যমে নিজেদের প্রিয়তম জান-মাল আল্লাহর পথে কুরবানী করার সাক্ষ্য প্রদান করেন।\nমুসলিম মিল্লাতের পিতা হযরত ইব্রাহীম আলাইহিস সালাম এর সেই মহত্ব ও মাকবুল কুরবানীকে শাশ্বত রূপদানের জন্যেই আল্লাহ তায়ালা ও তাঁর রাসূল সল্লাল্লাহু আলাইহি ওয়াসাল্লাম এই দিনে মুসলমানদেরকে ঈদুল আয্হা উপহার দিয়েছেন এবং এ কুরবানী করার নির্দেশ দিয়েছেন।\nহযরত ইব্রাহীম আলাইহিস সালাম কর্তৃক স্বীয় পুত্র ইসমাঈলের কুরবানীর জীবন্ত ইতিহাস\nমহান আল্লাহতায়ালার দরবারে সান্নিধ্যপ্রাপ্ত মহান নবী হযরত ইব্রাহীম আলাইহিস সালাম কে আল্লাহ তায়ালা বিভিন্ন ধরনের কঠিন থেকে কঠিনতর পরীক্ষা করেছেন। তিনি প্রত্যেকটি পরীক্ষায় পূর্ণ সফলকাম প্রমাণিত হয়েছেন। পরীক্ষাগুলি হলো-\nএক. তাওহীদের হেফজতের প্রয়োজনে চিরদিনের জন্য প্রিয় জ¤œভূমি ত্যাগ করে হিজরত করলেন। হযরত লূত আলাইহিস সালাম যিনি ইতিপূর্বে তাঁর উপর ঈমান এনেছিলেন তাকে সাথে নিয়ে নিজ জ¤œভূমি ইরাক থেকে হিজরত করে ফিলিস্তিনের কেনানে অবস্থান নিলেন। ৮৬ বৎসর বয়সে সেখানে বসে আওলাদের জন্য দোয়া করলেন “হে আল্লাহ আমাকে সৎ পুত্র দান করুন”। (আসসাফ্ফাত-৩৭ আয়াত : ১০০)\nমহান আল্লাহতায়ালা সুসংবাদ দিয়ে বললেন “ইব্রাহীমকে এক ধৈর্যশীল পুত্রের সুসংবাদ দিলাম। ৯৯ বৎসরের সময় আরেক জন ছেলে হয়েছে তার নাম ইসহাক”।(আসসাফ্ফাত-৩৭ আয়াত : ১০১)\nদুই. নমরুদ কর্তৃক প্রজ্জ্বলিত অগ্নিকুন্ডে নিক্ষিপ্ত হয়ে চরম ধৈর্য্যরে ও আল্লাহ প্রেমের পরাকাষ্ঠ প্রদর্শন করেন। আল্লাহ তায়ালা তাঁর খলীলের জন্য আগুনকে ফুলবাগীচায় পরিণত করে দিয়েছিলেন।\nমহান আল্লাহ্ বলেন “আমি বললাম, হে আগুন, তুমি ইব্রাহীমের উপর শীতল ও নিরাপদ হয়ে যাও”। (আম্বিয়া-২১ আয়াত : ৬৯)\nতিন. অতঃপর যখন তাঁর প্রিয় আদরের পুত্র ইসমাঈল ও প্রিয় স্ত্রী হযরত হাজেরা আলাইহিস সালাম কে মক্কার বিরাণ মরুভূমিতে ছেড়ে আসার আদেশ হলো। সেটাও ছিল কঠিন পরীক্ষা। কেননা বার্ধক্য ও শেষ বয়সের বহু আকাংখার স্বপ্নসাধ, দিবা রাত্রির প্রার্থণার ফল এবং পরিবারের একমাত্র আশার আলো হযরত ইসমাঈল কে শুধু আল্লাহর নির্দেশ পালনার্থে পানি ও জনমানবহীন মরু প্রান্তরে রেখে এসেছেন। অথচ একবারও পিছনের দিকে ফিরেও তাকাননি। যেন এমন না হয় যে, পিতৃ¯েœহ উথলিয়ে উঠে এবং আল্লাহর আদেশ পালনে কোন প্রকার বিচ্যুতি ঘটে যায়। স্ত্রী ও পুত্রকে সেখানে রেখে এসে তিনি কেবল আল্লাহতায়ালার নিকট দোয়া করলেন: “হে আল্লাহ! আমি নিজের এক বংশধরকে আপনার পবিত্র ঘরের নিকট অনাবাদ জায়গায় বসবাস করালাম। হে আল্লাহ ! যেন তারা নামায কায়েম করে। অত;পর আপনি কিছু লোকের অন্তর তাদের প্রতি আকৃষ্ট করুন এবং তাদের ফল ফলাদি দ্বারা রুজি দান করুন। আশা করি তারা কৃতজ্ঞতা প্রকাশ করবে”। (ইব্রাহীম-১৪ আয়াত : ৩৭)\nচার. উপরোল্লিখিত পরক্ষিাগুলির কঠিন মঞ্জিল অতিক্রম করার পর হযরত ইব্রাহীম আলাইহিস সালাম কে স্বপ্নের মাধ্যমে সবচেয়ে কঠিন পরীক্ষার সম্মুখীন করা হয়। যা বিগত পরীক্ষাগুলির চেয়ে ও অধিক কঠিন, হৃদয় বিদারক ও আল্লাহ প্রেমের কঠিন পরীক্ষা। কোন কোন বর্ণনা মতে জানা যায় যে, এই স্বপ্ন তিনি পরপর তিন রাত্রি দেখেন।\nস্বপ্নে তিনি একমাত্র প্রিয় পুত্র ইসমাঈল কে কুরবানী করতে আদিষ্ট হন। প্রাণ প্রিয় পুত্রকে কুরবানী করার নির্দেশ তাঁকে এমন সময় দেয়া হয়েছিল, যখন অনেক দোয়া কামনা করে পাওয়া সন্তানকে লালন পালন করার পর পুত্র পিতার সাথে চলাফেরা করতে পারে এবং তাঁকে সাহায্য করার যোগ্য হয়েছে। তাফসীরবিদগণ লিখেছেন: এ সময় হযরত ইসমাঈলের বয়স ছিল তের বছর। কেউ কেউ বলেছেন তিনি তখন বয়প্রাপ্ত হয়ে গিয়েছিলেন। (তাফরীরে মাযহারী) তবে তাফসীরে রুহুল বয়ানে আছে ৯ বছরের কথা। এ কথা অকাট্যভাবে প্রমাণিত সত্য যে, নবী রাসূলগণের স্বপ্নও ওহীর অর্ন্তভূক্ত। তাই এ স্বপ্নের অর্থ ছিল এই যে, আল্লাহতায়ালার পক্ষ থেকে হযরত ইব্রাহীম আলাইহিস সালাম এর প্রতি একমাত্র পুত্রকে যবেহ করার নির্দেশ দেয়া হয়েছে এ হুকুমটি স্বপ্নের মাধ্যমে দেয়ার কারণ হলো হযরত ইব্রাহীম আলাইহিস সালাম এর আনুগত্যের বিষয়টি পূর্ণমাত্রায় প্রমাণিত করা। হযরত ইব্রাহীম আলাইহিস সালাম মহান প্রতি পালকের নির্দেশ সত্বর পালনের নিমিত্তে যাবতীয় প্রস্তুতি গ্রহণ করলেন। কিন্তু এ পরীক্ষাটি যেহেতু ইব্রাহীম আলাইহিস সালাম এর ব্যক্তিত্বের সাথে সাথে তার পুত্রও সংশ্লিষ্ট ছিলেন তাই তিনি তার পুত্র ইসমাঈলকে লক্ষ্য করে বললেন “হে প্রাণ প্রিয় পুত্র আমার! আমি স্বপ্নে দেখি যে, তোমাকে যবেহ করছি। সুতরাং তুমি চিন্তা ভাবনা করে দেখ এবং এ স্বপ্নের ব্যাপারে তোমার অভিমত কি? তা বল”। (আস-সাফফাত-৩৭ আয়াত : ১০২)\nযেমন বাপ, তেমন বেটা। পুত্রও ছিলেন যেন হযরত ইব্রাহীম আলাইহিস সালাম এর ছাঁচে গড়া, কেননা তিনি ও ভাবী নবী। তাই তৎক্ষণাৎ আত্মসর্ম্পনে মস্তক অবনত করে পুত্র জবাবে বললেন : “হে আমার পিতাজী! আপনাকে যা আদেশ করা হয়েছে আপনি তাই করুন। ইনশা-আল্লাহ আপনি আমাকে ধৈর্যশীলদের মধ্যে পাবেন”। (আস সাফ্ফাত-৩৭ আয়াত : ১০২)\nপুত্রের সাথে পরামর্শের হিকমত ছিল এই যে –\nপ্রথমত : পুত্রের দৃঢ়তা, হিম্মত এবং আল্লাহর আনুগত্যের জয্বা সৃষ্টি হওয়ার পরীক্ষা স্বরূপ।\nদ্বিতীয়ত : সে আনুগত্য স্বীকার করলে সওয়াব ও প্রতিদানের অধিকারী হবে। কেননা সওয়াবের জন্য নিয়ত ও আগ্রহ জরুরী।\nতৃতীয়ত : যবেহের সময় মানুষ হিসেবে এবং স্বভাবজাত পিতৃ¯েœহের কারণে কোন ভূল ভ্রান্তি হওয়ার সমূহ সম্ভাবনা থেকে অনেকটা মুক্ত থাকার প্রবল আশা সৃষ্টি হবে। (তাফসীরে রুহুল বয়ান)\nপরামর্শ শেষে পিতা ও পুত্র মহান আল্লাহর সন্তুষ্টির জন্য সর্বোচ্চ ত্যাগ স্বীকার করে কুরবানীর নির্দেশ পালনের প্রস্তুতি গ্রহণ করেন এবং এ কাজ সমাধার জন্য তারা মিনা প্রান্তরে গমন করেন।\nইতিহাস ও তাফসীর ভিত্তিক কোন কোন রেওয়ায়াত থেকে জানা যায় যে, শয়তান কুরবানীর মহান একাজে বিভিন্নভাবে বাঁধার সৃষ্টি করে । সে প্রথমে মা হাজেরা ও ইসমাঈল আলাইহিস সালাম কে উল্টো বুঝিয়ে এ থেকে বিরত রাখতে চেষ্টা করে। কিন্তু তাঁরা শয়তানের প্ররোচনায় কোন পাত্তা দিলেন না। মরদুদ শয়তান হযরত হাজেরা আলাইহিস সালাম ও হযরত ইসমাঈল আলাইহিস সালাম কে ধোঁকা দেয়া থেকে নিরাশ হয়ে মিনা যাওয়ার পথে ‘জামরায়ে আকাবাহ’, ‘জামারায়ে উসত্বা’ এবং ‘জামরায়ে উলা’ এই তিন জায়গায় তিনবার হযরত ইব্রাহীম আলাইহিস সালাম কে প্ররোচিত করার চেষ্টা করে এবং হযরত ইব্রাহীম আলাইহিস সালাম প্রত্যেকবারই তাকে সাতটি করে কংকর নিক্ষেপের মাধ্যমে তাড়িয়ে দেন। অদ্যাবধি এ প্রশংসনীয় কাজের স্মৃতি স্বরূপ মিনায় ঐ তিনটি স্থানে কংকর নিক্ষেপ করার বিধান হাজীদের জন্য ওয়াজিব হিসেবে পালিত হয়ে আসছে।\nঅবশেষে পিতা-পুত্র উভয়ে যখন এই মহান কুরবানীর ইবাদত পালনের উদ্দেশ্যে কুরবানগাহে পৌঁছলেন এবং ইব্রাহীম আলাইহিস সালাম কুরবানী করার জন্য ইসমাঈল আলাইহিস সালাম কে শোয়ালেন, তখন পুত্র ইসমাঈল আলাইহিস সালাম পিতা ইব্রাহীম আলাইহিস সালাম কে বললেন আব্বাজান! আমার হাত পা খুব শক্ত করে বেঁধে নিন যাতে আমি নড়াচড়া করতে না পারি। আর আপনার পরিধেয় বস্ত্রাদি সামলে নিন, যাতে আমার রক্তের ছিটা না পড়ে। অন্যথায় এতে আমার ছওয়াব হ্রাস পেতে পারে। এছাড়া রক্ত দেখলে আমার মা অধিক ব্যাকুল হবেন। আপনার ছুরিটি ধার দিয়ে নিন এবং আমার গলায় দ্রুত চালাবেন, যাতে আমার প্রাণ সহজে বের হয়ে যায়। কারণ, মৃত্যু বড় কঠিন ব্যাপার। আপনি আমার আম্মাজানের নিকট আমার শেষ বিদায়ের সালাম টুকু অনুগ্রহ পূর্বক পৌঁছে দিবেন। যদি আমার জামা তার নিকট নিয়ে যেতে চান, তবে নিয়ে যাবেন।\nএকমাত্র আদরের সন্তানের মুখে এমন কথা শুনে পিতার মানসিক অবস্থা কি যে হতে পারে, তা সহজেই অনুমেয়। কিন্তু হযরত ইব্রাহীম আলাইহিস সালাম দৃঢ়তায় অটল পাহাড় হয়ে জবাব দিলেন, ওগো আমার প্রাণ প্রিয় বৎস! আল্লাহর নির্দেশ পালন করার জন্য তুমি আমার চমৎকার সহায়ক হয়েছ। অতঃপর তিনি পুত্রকে আদর করে চুম্বন করলেন এবং অশ্রুসজল নয়নে তাকে বেঁধে নিলেন ।\nঅতঃপর তাঁকে সোজা করে শুইয়ে দিয়ে তার গলায় ছুরি চালালেন। কিন্তু আশ্চর্য ব্যাপার যে, বার বার ছুরি চালানো সত্বেও গলা কাটছে না। কেননা আল্লাহতায়ালা স্বীয় কুদরতে পিতলের একটা টুকরা মাঝখানে অন্তরায় করে দিয়েছিলেন।\nতখন পুত্র নিজেই আবদার করে বললেন, আব্বাজী! আমাকে উপুড় করে শুইয়ে নিন। কারণ, আমার মুখমন্ডল দেখে আপনার মধ্যে পিতৃ ¯েœহ উথলে উঠে। ফলে গলা কাটা যাচ্ছে না। এ ছাড়া ছুরি দেখে আমি ঘাবড়ে যাই। সে মতে হযরত ইব্রাহীম আলাইহিস সালাম তাকে উপুড় করে শুইয়ে দিলেন এবং পুনরায় সজোরে প্রাণপণে ছুরি চালালেন।\nকিন্তু তখন ও গলা কাটতেছেনা। হযরত ইব্রাহীম আলাইহিস সালাম চেষ্টা করেই যাচ্ছেন। হযরত ইব্রাহীম আলাইহিস সালাম এর এ প্রাণন্তর প্রচেষ্টা প্রত্যক্ষ করে মহান আল্লাহ সন্তুষ্ট হলেন এবং হযরত ইসমাঈলের বিনা যবেহেই তার কুরবানী কবুল করে নিলেন। এ ব্যাপারে হযরত ইব্রাহীম আলাইহিস সালাম এর উপর ওহী নাযিল হলো। (তাফসীরে রুহুল মাআ’নী। সূত্র হযরত কাতাদাহ রা. হতে বর্নিত, তাফসিরে ইবনে কাসীর মসনদে আহমদ থেকে নকল করা হয়েছে। সূত্র হযরত ইবনে আব্বাস রা. হতে বর্ণিত) “অবশেষে যখন পিতা-পুত্র উভয়ে আল্লাহর কাছে নিজেদের কে সোপর্দ করলো এরং ইব্রাহীম আলাইহিস সালাম পুত্রকে উপুড় করে শুইয়ে দিলেন (যবেহ করার জন্যে), তখন আমরা তাকে সম্বোধন করে বললাম, হে ইব্রাহীম! তুমি সপ্নকে সত্যে পরিণত করে দেখিয়েছ। আমরা সৎকর্মশীলদের এরূপ প্রতিদানই দিয়ে থাকি। বস্তুত এ এক সুস্পষ্ট কঠিন পরীক্ষা। আর আমরা বিরাট কুরবানী ফিদিয়া স্বরূপ দিয়ে তাকে (ইসমাঈলকে) উদ্ধার করেছি”। (আস-সাফ্ফাত-৩৭ আয়াত : ১০৩-১০৭)\nঅতঃপর আল্লাহ তাআলা নির্দেশ দিলেন এখন পুত্রকে ছেড়ে দিন এবং আপনার নিকট যে দুম্বাটি দাঁড়ানো রয়েছে, পুত্রের পরিবর্তে সেটাকে যবেহ করুন। তখন ইব্রাহীম আলাইহিস সালাম পিছনের দিকে তাকিয়ে দেখেন, একটি হৃষ্ট পুষ্ট দুম্বা দাঁড়ানো আছে। আল্লাহর শোকর আদায় করে তিনি সেই দুম্বাটিকে যবেহ করলেন।\nএটাই সেই কুরবানী যা আল্লাহর দরবারে এতই প্রিয় ও মাকবুল হয়েছিল যে, আল্লাহতায়ালা পরবর্তী সকল উম্মতের মধ্যে তা অবিস্মরণীয় রূপে বিরাজমান রাখার ব্যবস্থা করে দিলেন।\nযদ্দরুণ মিল্লাতে ইব্রাহীমে তথা দ্বীন ইসলামে এক মহান ওয়াজিব ইবাদত ও শিয়ার প্রতীক হিসেবে এ কুরবানী আজও পালিত হয়ে আসছে এবং কিয়ামত পর্যন্ত তা পালিত হতে থাকবে।\nতাই মহান আল্লাহ বলেন “আর আমরা ভবিষ্যতের উম্মতের মধ্যে ইব্রাহীমের এ সুন্নাত স্মরণীয় করে রাখলাম”। (আস আস সাফ্ফাত-৩৭ আয়াত : ১০৮)\nবিশ্বনবী মুহাম্মাদুর রাসূলুল্লাহ সল্লাল্লাহু আলাইহি ওয়াসাল্লাম এর প্রতি কুরবানীর নির্দেশ\n১.আল কুরআনে নবী করীম সল্লাল্লাহু আলাইহি ওয়াসাল্লাম কে সালাত আদায় করার মতো কুরবানী করারও নির্দেশ দেয়া হয়েছে। ইরশাদ হচ্ছে “তোমার রবের জন্য নামায পড় এবং কুরবানী করো”। (কাউসার-১০৮ আয়াত : ০২)\nমহান আল্লাহ কুরবানী ও জীবন দানের প্রেরণা ও চেতনা সমগ্র জীবনে জাগ্রত রাখার জন্যে নবী করীম সল্লাল্লাহু আলাইহি ওয়াসাল্লাম কে আরো নির্দেশ দিয়ে বলেছেন –\n২. এবং বল তাদের আদমের দুই পুত্রের কাহিনী ঠিকমতো শুনিয়ে দাও। যখন তারা দুজন কুরবানী করলো, একজনের কুরবানী কবুল হলো, অপরজনের হলো না। (মায়েদা-৫ আয়াত : ২৭)\n৩. যখন সে (ইসমাঈল) তার সাথে চলাফেলার বয়সে পৌঁছলো, তখন একদিন ইব্রাহীম তাকে বললো, প্রিয়পুত্র! আমি স্বপ্ন দেখেছি যে, তোমাকে যেন জবেহ করছি। বল দেখি কী করা যায়? পুত্র (বিনাদ্বিধায়) বললো, আব্বা! আপনাকে যে আদেশ করা হয়েছে তা শিগগিরই করে ফেলুন। ইনশাআল্লাহ আপনি আমাকে অবিচল দেখতে পাবেন। অবশেষে যখন পিতা-পুত্র উভয়ে আল্লাহর কাছে নিজেদের সর্পদ করলো এবং ইব্রাহীম পুত্রকে উপুড় করে শুইয়ে দিলেন (জবেহ করা জন্য), তখন আমরা তাকে সম্বোধন করে বললাম, ইব্রাহীম তুমি স্বপ্নকে সত্যে পরিণত করে দেখিয়েছ। আমরা সৎকর্মশীলদের এরূপ প্রতিদানই দিয়ে থাকি। বস্তুত এ এক সুষ্পষ্ট অগ্নিপরিক্ষা। আর আমরা বিরাট কুরবানী ফিদিয়াস্বরূপ দিয়ে তাকে (ইসমাঈলকে) উদ্ধার করেছি। আর আমরা ভবিষ্যতের উম্মতের মধ্যে (ইব্রাহীমের) এ সুন্নাত স্মরণীয় করে রাখলাম। শান্তি ইব্রাহীমের ওপর, এভাবে জীবনদানকারীদের আমরা এ ধরনের প্রতিদানই দিয়ে থাকি। নিশ্চিতরূপে সে আমাদের মুমিন বান্দাদের মধ্যে শামিল। (সাফফাত-৩৭ আয়াত : ১১০ ও ১১১)\n৪. বলো (হে মুহাম্মদ রাসূলুল্লাহ সল্লাল্লাহু আলাইহি ওয়াসাল্লাম) আমার নামায, আমার কুরবানী, আমার জীবন ও আমার মরণ সবকিছু আল্লাহর রাব্বুল আলামীনের জন্য। তাঁর কোনো শরীক নেই, আমাকে তারই নির্দেশ দেয়া হয়েছে এবং আমি সবার জন্য আগে তাঁর অনুগত ও ফরমা বরদার। (আনআম-৬ আয়াত : ১৬২ ও ১৬৩)\n৫. এগুলোর গোশত ও রক্ত আল্লাহর কাছে পৌঁছে না, কিন্তু পৌঁছে তার কাছে তোমাদের মনের তাকওয়া। এমনিভাবে তিনি এগুলোকে তোমাদের বশ করে দিয়েছেন, যাতে তোমরা আল্লাহর মহত্ত্ব ঘোষণা কর এ কারণে যে, তিনি তোমাদের পথ প্রদর্শন করেছেন। সুতরাং সৎকর্মশীলদের সুসংবাদ শুনিয়ে দাও। (হজ্জ-২২ আয়াত : ৩৭)\n১. হযরত যায়েদ ইবনে আরকাম রাদিয়াল্লাহু আনহু থেকে বর্ণিত হয়েছে। তিনি বলেছেন, আমি জিজ্ঞাসা করলাম ইয়া রাসূলুল্লাহ সল্লাল্লাহু আলাইহি ওয়াসাল্লাম! এই কুরবানী কী? রাসূল করীম (সল্লাল্লাহু আলাইহি ওয়াসাল্লাম) বললেন, তোমাদের পিতা হযরত ইব্রাহীমের সুন্নাত। বললাম ইহা করলে আমরা কী পাব? বললেন প্রত্যেকটি চুলের বিনিময়ে একটি করে নেকী। জিজ্ঞাসা করলাম: ইয়া রাসূলুল্লাহ! পশমের ব্যাপারে কী হবে? বললেন, পশমের প্রত্যেকটি চুলের বদলে একটি করে নেকী পাওয়া যাবে। (ইবনে মাজাহ, হীকেম, আবু দাউদ, মুসনাদে আহমাদ, আল মুনষিরী)\n২. হযরত আয়েশা রাদিয়াল্লাহু আনহা থেকে বর্ণিত হয়েছে। রাসূলুল্লাহ সল্লাল্লাহু আলাইহি ওয়াসাল্লাম বলেছেন: কুরবানীর দিন কোন ব্যক্তি রক্ত ঝরানোর তুলনায় আল্লাহর নিকট অধিক প্রিয় ও পছন্দনীয় অন্য কোন কাজই করতে পারে না। জবাই করা জন্তু কিয়ামতের দিন তার শিং, পশম ও ক্ষুর নিয়ে উপস্থিত হবে। কুরবানীর রক্ত মাটিতে পড়ার পূর্বেই আল্লাহর নিকট সন্তুষ্টির মর্যাদায় পৌঁছে যায়। অতএব তোমরা তাতে মনের সুখ ও সন্তোষ নিবন্ধ কর। (জামে আত তিরমিযী, ইবনে মাজাহ, হাকেম)\n৬. যে ব্যক্তি কুরবানী করার ইচ্ছা পোষণ করে সে, যেন জিলহজ্ব মাসের চাঁদ দেখার পর শরীরের কোন অংশের চুল না কাটে, মাথা না মোড়ায় এবং নখ না কাটে। কুরবানী করার পর চুল, নক ইত্যাদি কাটবে। এ আমল মসননু; ওয়াজেব নয়। যার কুরবানী করার সামর্থ্য্য নেই, তার জন্যও এটা ভালো যে, সে কুরবানীর দিন কুরবানীর পরিবর্তে তার চুল কাটবে, নখ কাটবে, এবং নাভির নিচের লোম সাফ করবে এ কাজ তার কুরবানীর স্থলাভিষিক্ত হবে।\n৭. আমি সবদিক থেকে মুখ ফিরিয়ে ইব্রাহীমের তরীকার ওপরে একনিষ্ঠ হয়ে ঐ আল্লাহর দিকে দৃষ্টি নিবদ্ধ করছি, যিনি আসমান-জমিন পয়দা করেছেন এবং আমি কখনো শিরককারীদের মধ্যে নই। আমার নামায, আমার কুরবানী, আমার জীবন, আমার মরণÑ রাব্বুল আলামীন আল্লাহর জন্য, তাঁর কোন শরীক নেই। এ নির্দেশই আমাকে দেয়া হয়েছে এবং আমি অনুগতদের মধ্যে একজন। হে আল্লাহ! এ তোমারই জন্য পেশ করা হচ্ছে এবং এ তোমারই দেয়া। (মেশকাত)\n৮.হযরত আবদুল্লাহ ইবনে ওমর রাদিয়াল্লাহু আনহু থেকে বর্ণিত যে, নবী করীম সল্লাল্লাহু আলাইহি ওয়াসাল্লাম মদীনায় দশ বৎসর অবস্থান করেন। এ সময় তিনি প্রতি বছর কুরবানী করতেন। (সুনানে আত তিরমিযী)


২৪ জুন ২০১৯, ১৮:৩৭\nক্ষমতারোহণ অপেক্ষা স্বেচ্ছায় ক্ষমতা ছেড়ে দেয়া বেশি গৌরবের। এ কথা ঠিক, ক্ষমতার মোহ থেকে নিজেকে নিবৃত্ত রাখা সহজ কাজ নয়। বিশ্ব ইতিহাসে এখন পর্যন্ত মাত্র কিছু রাষ্ট্রনায়ক হাসিমুখে স্বেচ্ছায় ক্ষমতা ছেড়েছেন। তাদের পুরোধা জর্জ ওয়াশিংটন। আমেরিকার স্থপতিরা একটি ঐক্যবদ্ধ শক্তিশালী রাষ্ট্র গড়তে যে স্বপ্ন দেখেছিলেন; তা যথাযথভাবে দেশটিতে বাস্তবায়িত হয়েছে। গণতান্ত্রিক রাষ্ট্র গড়তে ক্ষমতা ছাড়া এবং ক্ষমতায় আসার জন্য টেকসই নির্বাচনব্যবস্থা প্রণয়ন করতে সক্ষম হয়েছে দেশটির নেতৃত্ব। এর ধারাবাহিকতা এখনো বিদ্যমান। আমেরিকার স্বাধীনতা আন্দোলনের নেতারা আইনের শাসননির্ভর রাষ্ট্র গড়তে ঐক্যবদ্ধ ছিলেন।\nফলে দেশটি সমৃদ্ধির শিখরে পৌঁছতে পেরেছে। এ থেকে প্রতীয়মান হয়, যে দেশের বেশির ভাগ নাগরিক শুদ্ধ চিন্তা আর বিবেকের দায়বদ্ধতায় দেশ গড়তে চান, সে দেশের সমৃদ্ধি অপ্রতিরোধ্য। যুক্তরাষ্ট্রের রাজনৈতিক ইতিহাসে জর্জ ওয়াশিংটন এবং আব্রাহাম লিংকন সেরা প্রেসিডেন্ট। তাদের ধারে কাছে কেউ পৌঁছতে পারেননি। অথচ এই দুইজনের কারো প্রতিষ্ঠানিক শিক্ষা ছিল না। সফল রাজনীতিকের নেতৃত্বগুণই বড় সম্পদ। ব্রিটিশ আমেরিকান কলোনির অধিবাসীরা ছিলেন একই বংশোদ্ভূত এবং একই রক্তধারা ধর্ম-বর্ণ-সংস্কৃতির উত্তরাধিকার। তবু একসময় স্বজাতির বিরুদ্ধে তারা বিদ্রোহ করে স্বাধীনতা অর্জনের পথে হাঁটতে বাধ্য হন। এর কারণ মাত্রাতিরিক্ত শাসনের নাগপাশ থেকে মুক্তি এবং গণতান্ত্রিক আকাক্সক্ষা আর ব্যক্তি স্বাধীনতা।\nমাত্রাতিরিক্ত শাসন আর হস্তক্ষেপে মানুষ বিদ্রোহী হয়ে ওঠে। এতে রাষ্ট্রের মানচিত্র বদলে যাওয়ার ভুরি ভুরি উদাহরণ রয়েছে। বহু শাসকের পরিবর্তন হয়েছে আন্দোলনের মুখে। কাজেই নিষ্ঠুর শাসন আর নিয়ন্ত্রণ অথবা সীমাহীন কঠোরতা কখনো কারো জন্য কল্যাণ বয়ে আনে না। উদারপন্থী এবং গণতান্ত্রিক শাসনব্যবস্থাই শান্তিপূর্ণ ও দীর্ঘস্থায়ী হয়। ইতিহাস পাঠে আমরা এটাই দেখতে পাই। পক্ষান্তরে মাত্রাতিরিক্ত কঠোরতা ঐক্য ও শান্তি বিনষ্ট করে। বাংলাদেশের মুক্তিযুদ্ধও একই সূত্রে গাঁথা। তা হলো, মাত্রাতিরিক্ত শাসনের নাগপাশ থেকে মুক্তি, গণতান্ত্রিক আকাক্সক্ষা পূরণ আর ব্যক্তি স্বাধীনতা এবং ইনসাফভিত্তিক সমাজ প্রতিষ্ঠাই আমাদের স্বাধীনতার লক্ষ্য ছিল।\nবাংলাদেশ প্রায় অর্ধশত বছর পার করতে যাচ্ছে। অথচ দেশে আজ মৌলিক অধিকার এবং ভোটাধিকারের বড়ই অভাব। এখন ভোটের আগে রাতে ‘ভোট’ হয়ে যায়। নব্বইয়ের স্বৈরাচারী এরশাদ পতনের আন্দোলন গড়ে উঠেছিল ভোটাধিকার প্রতিষ্ঠার জন্য। ওই আন্দোলনের সেøাগান ছিল, ‘আমার ভোট আমি দেবো, যাকে খুশি তাকে দেবো।’ মৌলিক অধিকার লঙ্ঘিত হলে মানুষ অধিকার আদায়ে সংগ্রামে ঝাঁপিয়ে পড়ে। গণতান্ত্রিক বাংলাদেশ প্রতিষ্ঠার লক্ষ্যে আমরা স্বাধীনতা যুদ্ধ করে দেশ স্বাধীন করেছি। গণতান্ত্রিক রাষ্ট্রের মূলভিত্তি ঐক্য, অংশীদারিত্ব, পারস্পরিক আস্থা, পরমত সহিষ্ণুতা, উদার নীতি, গণতান্ত্রিক মূল্যবোধের চর্চা এবং ভোটাধিকারের ভিত্তিতে অবাধ ও সুষ্ঠু নির্বাচন। গণতন্ত্রের চর্চায় সব সময় প্রাধান্য পায় আইনের শাসন, সামাজিক ন্যায় বিচার এবং ব্যক্তি স্বাধীনতা।\nএর ভিত্তিতে দেশে গড়ে ওঠে জাতীয় ঐক্য। আমাদের দেশে বর্তমানে ভালো কাজ, ত্যাগ স্বীকার, পরোপকার এবং দেশপ্রেমের গুরুত্ব তেমন নেই। এখন চার দিকে সম্পদ অর্জনের লিপ্সা, আত্মসাৎ, ভোগদখল, প্রতারণা, অন্যের অনিষ্ট করার অপচেষ্টার যেন জয় জয়কার। মহামারীর আকারে ছড়িয়ে পড়েছে চাটুকারিতা, মিথ্যাচার, অসুস্থ প্রতিযোগিতা এবং অন্যকে হেয় ও ঘায়েল করে যেনতেনভাবে উপরে ওঠার অসুস্থ প্রচেষ্টা। এসব কারণে দেশে এক ধরনের মানবিক সঙ্কট দেখা দিয়েছে। সুকুমার বৃত্তি, ত্যাগ আর পরোপকার নির্বাসনে যাওয়ার উপক্রম। তবে এখনো আমাদের সামনে রয়েছে ভালো কাজের অবারিত সুযোগ। এ জন্য চাই, কেবল শুভ মানসিকতা।\nনতুন বা পুরনো যেকোনো রাষ্ট্রে গণতন্ত্রের চর্চা অপরিহার্য। গণতন্ত্রে সাধারণ নাগরিকের অবস্থান থাকে শক্তিশালী। গণতান্ত্রিক রাষ্ট্রে গুরুত্বপূর্ণ সব বিষয়ে সাধারণ মানুষের মতামত নেয়া হয়। সাধারণ নির্বাচন অথবা গণভোটের মাধ্যমে তাদের মতের প্রতিফলন ঘটে। গণতান্ত্রিক সমাজব্যবস্থায় সবচেয়ে শক্তিশালী অস্ত্র হলো অবাধ ও নিরপেক্ষ নির্বাচন। এ ধরনের নির্বাচনের নিশ্চয়তা থাকলে সাধারণ মানুষের মধ্যে অধিকার আদায়ে নিয়মতান্ত্রিক পথে চলার মানসিকতা সৃষ্টি হয়। নাগরিকদের পরস্পরের মধ্যে ভ্রাতৃত্ববোধ এবং ঐক্যের বন্ধন সুদৃঢ় করতে প্রকৃত গণতান্ত্রিক চর্চার বিকল্প নেই। কিন্তু এ দেশে গণতন্ত্র চর্চার বড়ই অভাব। নেই ভোটাধিকার প্রয়োগের সুযোগ। গণতন্ত্র, আইনের শাসন এবং ন্যায়বিচারের অভাবে হিংসা, ক্ষোভ, ক্রোধ ও বিবাদ দিন দিন বাড়ছে। ফলে জাতীয় ঐক্য হচ্ছে ক্ষতিগ্রস্ত।\nমানুষ গণতন্ত্র কেন চায়? কেন গণতান্ত্রিক সমাজ চাই? কারণ, প্রায় সব নাগরিক চায়, তাদের ওপর যেন কিছু লোকের ক্ষমতা জগদ্দল পাথর হয়ে চেপে না বসে এবং বিশেষ গোষ্ঠীর হাতে সমাজের সব সম্পদ কেন্দ্রীভূত না হয়। তাদের নির্বাচিত প্রতিনিধির কাছেই যেন ক্ষমতা থাকে। আবার তারা ইচ্ছা করলে যেন এ ক্ষমতা ফিরিয়ে নিতে পারেন। রুশো বলেছিলেন, সমাজে ব্যক্তি বিশেষের ক্ষমতা বা শক্তি যেন এতখানি বেড়ে না যায়; যাতে ক্ষমতাধারী ব্যক্তির মধ্যে অন্যায় করার প্রবণতা প্রকট হয়ে ওঠে। রুশো এ কথাও বলেছেন, সমাজে ধনসম্পদ যেন বিশেষ ব্যক্তির হাতে এমনভাবে কেন্দ্রীভূত হয়ে না পড়ে, যাতে দরিদ্র লোকেরা ধনবানদের কাছে নিজেদের বিক্রয় করে দেয়। সমাজে ক্ষমতা ও সম্পদের ভারসাম্য কেবল গণতন্ত্র প্রতিষ্ঠা করলেই সম্ভব। মানুষ গণতন্ত্র চায় এজন্য যে, এ থেকে সব ধরনের অর্থনৈতিক মুক্তি, সুশাসন ও রাষ্ট্রীয় শক্তি অর্জিত হয়। মানুষ গণতন্ত্র অর্থাৎ ক্ষমতা ও সম্পদের ভারসাম্য ছাড়া এগোতে পারে না। এ কারণেই শত দুর্বলতা, সীমাবদ্ধতা আর প্রত্যাশার অপূর্ণতা সত্ত্বেও দেশে দেশে মানুষ এখনো গণতান্ত্রিক শাসনব্যবস্থাকেই তাদের উপযোগী মনে করে। এর জন্যই দেশে দেশে আন্দোলন আর সংগ্রাম।\nগণতন্ত্রের প্রতি বাংলাদেশের মানুষের আকর্ষণ প্রবল। এ দেশের মানুষের জন্য সব প্রতিকূলতা ও দুঃসময়ে গণতন্ত্রই শক্তি জুগিয়েছে। কেবল তাই নয়, সাম্প্রদায়িকতা, পশ্চাৎপদতা ও কূপমণ্ডকতার বিরুদ্ধে দুর্বার আন্দোলন করেছে দেশের মানুষ। এজন্য গণতন্ত্রকে প্রাতিষ্ঠানিক রূপ দিতে প্রথমেই ভোটের অধিকার নিশ্চিত করতে হবে। তবেই জনগণের প্রতি সম্মান দেখানো হবে।\nলেখক : নব্বইয়ের ছাত্র নেতা ও হিন্দু ধর্মীয় কল্যাণ ট্রাস্টের সাবেক ট্রাস্টি\nদেশের স্বার্থে কৃষককে বাঁচাতে হবে\nদেশে পর্যটন শিল্পের সম্ভাবনা\nট্রাম্পের কাছে প্রিয়ার নালিশ\nমুরসির মৃত্যু ও পাশ্চাত্যের প্রতারণা\nশূন্য থেকে শীর্ষে উত্থানের নজির\nহিন্দু-বৌদ্ধ-খ্রিষ্টান ঐক্য পরিষদ থেকে প্রিয়া সাহাকে বহিষ্কার ত্রিপুরায় অনাহারে ১৫০ গরুর মৃত্যু হজক্যাম্প থেকে দুই যাত্রীর ৯০ হাজার টাকা চুরি প্রিয়া সাহার বক্তব্য খতিয়ে দেখার আহ্বান মোহাম্মদ নাসিমের সিআইএর ১৭ গুপ্তচর আটকের দাবি ইরানের গাবতলীতে ছেলে ধরা সন্দেহে ৪জনকে গণপিটুনি : পিকআপ ভ্যানে আগুন সংখ্যালঘুদের জন্য নিরাপদ দক্ষিণ এশিয়া! সেচ প্রকল্পের ঝুলন্ত তারে বিদ্যুৎস্পৃষ্ট হয়ে জেলের মৃত্যু জয়পুরহাটে মোটরসাইকেলের ধাক্কায় ভ্যান চালক নিহত সরল মনের গরলতা খালেদা জিয়াকে মুক্ত করতে গণআন্দোলন গড়ে তুলতে হবে : অমিত


ভীতিহাস – মুক্তমনা বাংলা ব্লগ\nBy মইনুল রাজু|2011-09-12T14:30:30+06:00সেপ্টেম্বর 12, 2011|Categories: আন্তর্জাতিক রাজনীতি, ধর্ম, রাজনীতি|37 Comments\n::রক্তাক্ত প্রদেশ, খণ্ডিত উপমহাদেশ::\nদ্বিতীয় বিশ্বযুদ্ধ পরবর্তী সময়ে ক্লান্ত-পরিশ্রান্ত বৃটিশদের জন্য হাজার মাইল দূর থেকে এত বড় ভারতীয় উপমহাদেশ শাসন করা কঠিন হয়ে পড়ে। বৃটিশরা বেণিয়ার জাত। যোগ-বিয়োগের পরে শেষ লাইনে যদি একটা নেগেটিভ চিহ্ন আসে, তাহলে আর সেখানে সময় ব্যয় করার কারণ দেখে না। মাথা মোটা অ্যামেরিকানরাই কেবল নিজেদের ভাণ্ডার খালি করে, দেশকে মন্দার ভেতর নিপাতিত করে, ইরাক-পাকিস্তান-আফগানিস্তানের বন-জঙ্গলে পাহাড়ে-পর্বতে যুদ্ধ করে বেড়ায়।\nবৃটিশরা ঠিকই বুঝে গেছে, যতই কংগ্রেস আর মুসলিম লীগ করুক না কেন, যতই আন্দোলন করুক না কেন, এই ভারতীয়রা নিজেদের স্বাধীনতা নিজেরা যদি অর্জন করতে চায়, তাহলে কমপক্ষে আরো একশো বছর লাগবে। অতএব, স্বাধীনতা জোর করে উপহার দেয়া ছাড়া অন্য কোনো উপায় নেই। সমস্যা সেখানে না, সমস্যা হলো তাদেরকে স্বাধীনতা যে উপহার দেয়া হবে, সে উপহার নিতে গিয়েই তারা লঙ্কাকাণ্ড বাঁধিয়ে বসবে। এই অদ্ভুত জাতির অদ্ভুত কর্মকাণ্ডের মাথামুণ্ডু বুঝতে গিয়ে বৃটিশ প্রশাসকরা অন্দর মহলে হাসতে হাসতে গড়াগড়ি খেয়েছে। নিজদের মধ্যে যখন এদেরকে যুদ্ধ করতে বলা হয়, পাশের বাড়ীর প্রতিবেশিদের সাথে যখন ঝগড়া করতে বলা হয়, তখন এরা সবাই এক-এক জন বীরপুরুষ। কিন্তু, বৃটিশ অফিসের সাদা চামড়ার কেরানীকে দেখলেও শ্রদ্ধায়, বিনয়ে এরা গলে গলে পড়ে। এরকম প্রভূভক্ত প্রজা সাত জনমের ভাগ্যে। সাদা চামড়ার যে এত-এত গুণ, বৃটিশরা উপমহাদেশে এসে সেটা পদে পদে টের পেয়েছে, আর তার সব কার্যকারিতা কড়ায়-গন্ডায় আদায় করে নিয়ে গেছে।\nএই সেই অনেক নাটকীয়তার পরে অবশেষে, স্বাধীনতা উপহার তথা ক্ষমতা হস্তান্তরের গুরু দায়িত্বটি এসে পড়লো দ্বিতীয় বিশ্বযুদ্ধের সময়কার দক্ষিণ এশিয় অঞ্চলের সুপ্রিম কমান্ডার, ব্রিটিশ প্রধানমন্ত্রী উইনস্টন চার্চিলের আস্থাভাজন লর্ড মাউন্টব্যাটেন এর উপর। মাউন্টব্যাটেন দায়িত্ব বুঝে নিয়ে, উপমহাদেশে পদার্পণ করে, এদিক-সেদিকে দেখে শুনে বুঝতে পারেন প্রগতিশীল কংগ্রেস নেতা নেহেরুর উপর দায়িত্ব প্রদান করে ভারতীয় উপমহাদেশ থেকে তল্পিতল্পা গুটিয়ে দ্রুতগতিতে ফিরে যাওয়াই সবচেয়ে বুদ্ধিমানের কাজ। কিন্তু যে জিনিসটা মাউন্টব্যাটেন বুঝতে পারেন নি- এই উপমহাদেশের রাজনীতিতে মতৈক্য বলে কোনো শব্দের প্রচলন নেই। ভারতীয় কংগ্রেসে হিন্দু আধিপত্যের সাথে পাল্লা দিতে তৈরী হওয়া মুসলিম লীগ নেতা মোহাম্মদ আলী জিন্নাহর এ প্রস্তাবে সায় দিবেন সেটা স্বপ্নের মধ্যে আনাটাও বোকামি। জিন্নাহ ঠিকই বুঝে গিয়েছিলো, অভিন্ন ভারত মেনে নেয়া হলে, আর যাই হোক নেহেরুকে পিছন ফেলে তার রাষ্ট্রনায়ক হবার স্বপ্ন শুধু স্বপ্নই থেকে যাবে। অন্যদিকের নেহেরুর হারানোর কিছু নেই। ভারত বিভাজিত হলেও তিনি রাষ্ট্রপ্রধান, না হলেও রাষ্ট্রপ্রধান। অতএব, অখণ্ডিত ভারতের দাবী নিয়ে কিছু দিন দেন-দরবার করা, মাঠ গরম রাখাটা মন্দ হয় না। অন্যদিকে, একটা অখণ্ড ভারতের জন্য গান্ধী ও তাঁর অনুসারীরা মনে-প্রাণে চেষ্টা করতে লাগলেন। শুধু ধর্মের উপর ভিত্তি করে একটা জাতি, একটা দেশ দুইভাগ হয়ে যাবে; বছরের পর বছর যারা একসাথে মিলেমিশে বাস করেছে, তাদেরকে ভৌগোলিক সীমানা দিয়ে জোর করে, আইন করে দূরে ঠেলে দেয়া হবে, বিবেকবান যে-কোনো মানুষের জন্য সেটা মেনে নেয়া কষ্টদায়ক।\nবলে রাখা ভালো, মাউন্টব্যাটেন এর ক্ষমতা হস্তান্তর প্রক্রিয়া শুরু হবার আগেই, ধর্মকে হাতিয়ার হিসেবে ব্যবহার করে, রাজনৈতিক ইন্ধনে হিন্দু-মুসলিম দাঙ্গার সূত্রপাত হয়েছিলো। ১৯৪৬ সালের ১৬ই অগাস্ট কলকাতার হিন্দু-মুসলিম দাঙ্গায় নিহত হয় প্রায় পাঁচ হাজার মানুষ, আহত হয় অগণিতজন। এরই ধারাবাহিকতায় অক্টোবরে বঙ্গে (বর্তমানে বাংলাদেশের অন্তর্গত) অবস্থিত নোয়াখালীর দাঙ্গায় খুন হয় প্রায় আরো পাঁচ হাজার হিন্দু। ধর্ষিত হয় শত শত হিন্দু নারী। অন্যদিকে, মুসলিমদের উপর একই ধরণের অত্যাচার শুরু করা হয় বিহার, পাটনা, ভাগলপুরে। হত্যা করা হয় হাজার হাজার মুসলিম, ধর্ষিত হয় শত শত মুসলিম নারী। অভিযোগ আছে, নোয়াখালীর দাঙ্গায় হাজার হাজার হিন্দু নারী-পুরুষকে জোর করে মুসলিম ধর্মে ধর্মান্তরিত করা হয়। ধর্মান্তরিতদের কাছ থেকে ভয়-ভীতি দেখিয়ে লিখিত নেয়া হয়- তারা স্বেচ্ছায় মুসলিম ধর্মে দীক্ষিত হয়েছে। (তথ্যসূত্র)\nদাঙ্গার খবর পেয়ে এক পর্যায়ে, ১৯৪৬ সালের নভেম্বরে মহাত্মা গান্ধী দলবল নিয়ে উপস্থিত বঙ্গে অবস্থিত নোয়াখালী অঞ্চলে। একবার তিনি মুসলমানের বাড়ীতে যাত্রাবিরতি দেন তো অন্যবার দেন হিন্দুদের বাড়ীতে। নিজের সমস্ত শক্তি দিয়ে বুঝানোর চেষ্টা করেন, নিজেদের মধ্যে কলহ বন্ধ করে অখণ্ড ভারতের দাবীর সাথে একাত্ম হতে। বুঝাতে চাইলেন ধর্মের উপর ভিত্তি করে দেশভাগ, ধর্মে ধর্মে জীবন বিনষ্টকারী কলহ-দাঙ্গা নিতান্তই দুখঃজনক। কিছু দিনের মধ্যে স্থানীয় মুসলিমরা গান্ধীর কাছ থেকে সহযোগিতার হাত গুটিয়ে নিলো। তাঁর সভায় আহবানে উপস্থিত হলো না একজন মুসলিমও; নগ্ন পায়ে হাঁটতে অভ্যস্ত গান্ধীর চলার পথে ছড়িয়ে রাখলো হাঁড়ের টুকরা আর কাঁটা। (তথ্যসূত্র)\nছবিঃ নোয়াখালীতে মহাত্মা গান্ধী (ইন্টারনেট থেকে সংগ্রহকৃত)\nএরই মাঝে কংগ্রেসে হঠাৎ ধর্মের ভিত্তিতে দেশভাগের সিদ্ধান্ত গৃহীত হয়ে যায়। মনোবল হারিয়ে হতাশ হয়ে পড়েন গান্ধী ও তাঁর সহকর্মীরা। সমস্ত শান্তি প্রচেষ্টা সেখানেই থমকে যায়। শুরু হয় মাইগ্রেশান, দেশ ত্যাগ। বছরের পর বছর যে মাটির বুকে মিলে মিশে বেড়ে উঠেছে পিতা-মাতা-সন্তান, সে মাটির মায়া ছেড়ে, হাজার হাজার হিন্দু নর-নারী বাংলার মাটিকে বিদায় জানিয়ে আশ্রয় নেয় পশ্চিমবঙ্গ, আসাম, ত্রিপুরায়।\nমাউন্টব্যাটেনের ধর্মভিত্তিক দেশভাগের প্রক্রিয়ায় সবচেয়ে বেশি প্রভাব পড়লো যে সমস্ত অঞ্চলগুলোতে, তার মধ্যে অন্যতম হচ্ছে পাঞ্জাব প্রদেশের লাহোর (বর্তমানে পাকিস্তানের অন্তর্গত)। উপমহাদেশের ঐতিহ্যময়, শিক্ষা-সংস্কৃতি-স্থাপত্যে অনন্য শহর লাহোর। পশ্চিমের লাহোর আর পূর্বের বঙ্গ, মূলত এই দুই ভূখণ্ডে হিন্দু-মুসলিমদের সহবস্থান। কিন্তু ধর্মের ভিত্তিতে যদি দেশ ভাগ হয়, তাহলে কাদের দখলে যাবে কোন শহর? কে কোথায় কত বেশি শক্তিশালী? সেই ধর্মীয় শক্তিই যদি দেশভাগের মানদণ্ড হয়, তাহলে ঈমান দেখানোর কিংবা ভক্তি দেখানোর এটাই সময়, এত বড় সুযোগ আর কখনো পাওয়া যাবে না। স্বল্পশিক্ষিত, ধর্মান্ধ, যুক্তিহীন, নির্বোধ কিছু মানুষ ভক্তি আর উপাসনার ছলে নিজেরাই নিজেদের সাথে মেতে উঠে মরণ খেলায়। আর তারই ফলস্বরূপ উপমাহাদেশের মাটিতে রচিত হয় ভয়ঙ্কর এক ইতিহাস, ভীতিহাস।\nভিডিওঃ দেশভাগের উপর নির্মিত BBC এর ডকুমেন্টারি (সৌজন্যেঃ ইউটিউব)\nদাঙ্গায় মুসলিমরা বাড়িঘর জ্বালিয়ে মাটির সাথে মিশিয়ে দিলো হিন্দুদের, শিখদের। হিন্দু, শিখরা মুসলিমদের বাড়িঘরের একই হাল করলো। লুটেরা, হায়েনাদের আঘাতে ক্ষতবিক্ষত হয়ে গেলো উপমহাদেশ। রাতের আঁধারে মুসলিমদের একদল নিজেদের এলাকা পাহারা দেয় তো অন্যদল হিন্দু-শিখদের পাড়ায় আক্রমণ করতে যায়। তরবারির আঘাতে মাথা কেটে ফেলতে যায়। একই অবস্থা হিন্দু-শিখদেরও। তারাও ঘুরে বেড়ায় লাঠি-বল্লম-ছোরা নিয়ে। মুসলিম দেখলেই ধর্মের দোহাই দিয়ে হত্যা করা হচ্ছে । শিশু-নারী ধর্ষিত হয়েছে নির্বিচারে। গ্রামের সমস্ত নারীদেরকে এক জায়গায় লুকিয়ে রেখেও রক্ষা হয়নি। ধর্মের দোহাই দিয়ে ইশ্বর-ভগবান-আল্লাহ-খোদার নাম নিয়ে শিরশ্ছেদ করেছে, ধর্ষণ করেছে। এত ক্ষোভ, এত ঘৃণা শুধু অন্য ধর্মের অনুসারীদের প্রতি, অন্য ধর্মের বিরুদ্ধে। অথচ, এই কিছুদিন আগেও, তারা ছিলো প্রতিবেশি; একসাথে হাঁট-বাজারে গেছে, খেলার মাঠে গেছে, এক সাথে নৌকায় নদীর এপার হতে ওপারে গিয়েছে। আগুনের স্ফুলিঙ্গে হলুদ হয়ে আর মানুষের রক্তে লাল হয়ে, দিনের পর দিন কেঁদেছে লাহোর। জিন্নাহ-নেহেরুরা তখন একে অন্যের কাঁধে দোষ চাপিয়ে, কাদা ছোঁড়াছুড়িতে ব্যস্ত। আর মাউন্টব্যাটেন বুঝে গেছে, যত দ্রুত সম্ভব এদের হাতে ক্ষমতা দিয়ে পালাতে পারলেই হয়, কোনো ধরণের কালক্ষেপণ নয়, কোনোভাবেই ক্ষমতা হস্তান্তরের তারিখ পিছানো হবে না, পূর্ব নির্ধারিত তারিখের ভিতর যে করেই হোক ক্ষমতা হস্তান্তর করতে হবে। তারপর নিজেরা নিজেদের সাথে মারামারি করে মাস-বছর-যুগ পার করে দিক, তাতে বৃটিশ সরকারের কিছুই আসবে যাবে না। অতএব, তাড়াহুড়ো করে ধর্মের স্কেল দিয়ে দেশ ভাগ করার জন্য লন্ডন থেকে নিয়ে আসা হলো এক ব্যারিস্টার, যার নাম সিরিল র‍্যাডক্লিফ।\nছবিঃ দেশভাগের পর দেশান্তরি সাধারণ মানুষ (ইন্টারনেট থেকে সংগ্রহকৃত)\nর‍্যাডক্লিফ ভালো করেই জানতেন, যেভাবেই যেমন করেই দেশভাগ করা হোক না কেন, সবপক্ষকে খুশি রাখা সম্ভব হবে না। তবু যতটুকু সম্ভব মুসলিম অধ্যুষিত এলাকাগুলি পাকিস্তানের আওতায় রেখে, নদীপথ, রেলপথগুলোকে বিবেচনায় নিয়ে, ছিঁড়ে টুকরো করা হলো ভারতীয় উপমহাদেশ। টেনে দেওয়া হলো সীমানা রেখা। তারপর যা হবার কথা ছিলো তাই হলো। শুরু হলো কান্না। মাটির কান্না। এপারের লাখ লাখ মানুষকে বলা হলো ওপারে চলে যেতে, ওপারের লাখ লাখ মানুষকে বলা হলো এপারে চলে আসতে। ভিটেমাটি ছাড়ার কষ্ট অসহ্য, যে ছেড়েছে সেই জানে। নিজের গ্রাম, নিজের শৈশব, অতীত, পূর্বপুরুষ সবকিছু পেছনে ফেলে রেখে, পরিবার-পরিজন-সন্তান-সন্ততি নিয়ে অজানা অচেনা এক অপরিচিত জায়গায় চলে যেতে বলা হলো নিতান্তই সাধারণ হত-দরিদ্র সব মানুষদের। এ-কষ্ট কখনো দূর হবার নয়, এ-কষ্ট ভুলে যাবার নয়। মানুষের হৃদয়কে বিদীর্ণ করে, টুকরো টুকরো করে, নিজেও টুকরো টুকরো হলো উপমহাদেশ। ১৯৪৭ সালের ১৫ই আগস্ট স্বাধীন হলো পাকিস্তান, পূরণ হলো জিন্নাহদের স্বপ্ন। ১৬ই আগস্ট স্বাধীন হলো ভারত, পূরণ হলো নেহরুদের স্বপ্ন। শুধু ভেঙ্গে গেলো চিরকালের ভুক্তভোগী সাধারণ জনতার ঘর, স্বপ্ন, সাজানো সংসার। সেই ভাঙ্গনের ক্ষত আজও শুকায়নি, জোড়া লাগেনি সেই বিদীর্ণ হৃদয়।\nদোলনচাঁপা দাশগুপ্ত জুলাই 10, 2013 at 10:55 পূর্বাহ্ন - Reply\nপ্রিয় মইনুল রাজু,\nআপনার ভীতিহাস পড়লাম ।ঝরঝরে বাংলায় লেখা এমন সুখপাঠ্য ইতিহাস কতদিন পড়িনি ! আপনি যদি ১৯৪৭ এর ১৫ই অগাস্টের পর থেকে ১৯৭১ অবধি টানা তেইশ বছরের বাংলাদেশের চলমান জীবনের এরকম ইতিহাস (টুকরো টুকরো গল্প সহ ) আপনার ভাষায় বর্ণনা করেন তবে খুব ভালো হয়। বিশেষত ,আমি একজন চেস্ট ফিজিসিয়ান এবং ঐ সময়কার যক্ষ্মার ইতিহাস নিয়ে একটা পিরিয়ড পিস লিখছি । বাংলাদেশ রাজনৈতিক ভাবে আলাদা হয়ে গেলেও রোগভোগের ইতিহাসে ডাক্তারের কাছে তো আর আলাদা হতে পারবে না; সেজন্য ঐ সময়ের ঐতিহাসিক প্রেক্ষাপটটাও জরুরী । ইন্টারনেটে এতও সজীব ভাষা নেই। আপনার লেখা দিয়ে আমায় সহায়তা করলে আজীবন কৃতজ্ঞ থাকবো । ধন্যবাদ । শুভেচ্ছা নেবেন । আপনাদের দোলনচাঁপা দাশগুপ্ত ।\nআরিফ খান ডিসেম্বর 26, 2011 at 4:54 পূর্বাহ্ন - Reply\nআমি কি আর বল্ব…সব ত আগেই সবাই বলে রেখেছেন…\nঅসাধারণ…আপনার আর সব লেখার মতই এটাও অসাধারন।\novro banarjee সেপ্টেম্বর 20, 2011 at 5:37 অপরাহ্ন - Reply\nমনজু ভাই,আপনার লেখাটি পড়ে বুকের ভেতর একটা দীর্ঘশ্বাস অনুভব করছি।প্লিজ চালিয়ে যান।\nমইনুল রাজু সেপ্টেম্বর 20, 2011 at 10:09 অপরাহ্ন - Reply\nআমি আমার বিশাল নামকে ছোট করে ‘মইনুল রাজু’ করলাম। আপনি সেটাকে আরো ছোট করে ‘মনজু’ করে ফেললেন…ইন্টারেস্টিং, বেশ মজা পেলাম দেখে। ভালো থাকবেন। মন্তব্যের জন্য ধন্যবাদ। 🙂\nসপ্তক সেপ্টেম্বর 15, 2011 at 5:58 পূর্বাহ্ন - Reply\nরাম রহিম কিন্তু পাশাপাশি বাস করতে অভ্যস্ত হয়েই গিয়েছিল।খেটে খাওয়া মানুষরা কখনো দাঙ্গা হাঙ্গামার সূত্রপাত করতে অপরাগ এ ছিল বলা জায়। লুটেরারা রা পরিকল্পিত ভাবে সূত্রপাত করত।তবে বঙ্গের দুর্ভাগ্য বঙ্গভঙ্গ আবার বঙ্গভঙ্গ রোধ আবার ভঙ্গ আর ওইদিকে পাঞ্জাব। ধর্ম নিয়ে রাজনীতি জিন্নাহ করতে ছেয়েছিলেন কিনা বলা মুশকিল কিন্তু শেষ পর্যন্ত ধর্মের কাছে তিনি বলি হয়েছিলেন ভারত ত্যাগের পূর্বে তার শেষ উক্তি ছিল ” দেশ স্বাধীন হল আর আমি দেশ হারালাম”। করুন! কি জানি?…আজ ও এ নিয়ে গবেষণা হছে কে দায়ী ভারত ভাগের জন্য?। তবে জিন্নার ১৯৪৬ এর দেয়া “ডাইরেক্ট অ্যাকশন”\nএর ডাক ১৪ই অগাস্ট এর দাঙ্গার সূত্রপাত। তখন বিতর্ক ছিল মুসলিম রা কি মুসলিম জাতি নাকি মানুষ জাতি?।অরথাত আগে মানুষ নাকি আগে মুস্লিম?।আম্রা ছিলাম হিন্দু (সনাতন) হলাম বুধহ আবার হলাম মুসলিম ।কোথায় গেল অস্ত্রিছ আর দ্রাবীর?।বঙ্গের ধর্মান্তরিত মুসলিমদের অবশ্য হিন্দুরা মানুষ মনে করত কিনা তাও প্রশ্ন সাপেক্ষ , কুকুর বিড়াল এর চেয়েও ছিল বেশি অছুত মুসলিমরা। এমন কি রবিন্দ্রনাথ,শরত চন্দ্রের কোন নায়ক নায়িকা নেই মুসলিম। জানি না কোথায় ধরম?। আমি সুধু জানি আমরা ধরমের বলি! আমরা মানুষ না ।।আমরা ।।মুস্লিম,আম্রা হিন্দু…আম্রা অমানুষ!!!\nমইনুল রাজু সেপ্টেম্বর 15, 2011 at 7:24 পূর্বাহ্ন - Reply\n“ডাইরেক্ট অ্যাকশান ডে” নিয়ে পড়তে গিয়ে আমি থ’ হয়ে গেছি। ভাবছিলাম এটা কিভাবে সম্ভব? পরে মনে হলো, কিভাবে সম্ভব বলছি কেন, আমরা কি এখনো তার চেয়ে ভালো হয়েছি না-কি। না, হইনি। সেই একই নোংরামির ভিতর ঘুরপাক খাচ্ছি। ধর্ম একটাই, “মানবতা”। মানবতাই ধর্ম। বাকী আর হাজারটা ধর্ম পরিবর্তন করলেও কোনো লাভ নেই, শুধু ধর্ম রক্ষার নামে কিছু মানুষের শিরিশ্ছেদ হবে, এই যা।\nআতিকুর রহমান সুমন সেপ্টেম্বর 14, 2011 at 5:21 অপরাহ্ন - Reply\nইতিহাস খুব বেশি একটা জানি না। কিন্তু স্বাধীনতা কেউ কাউকে উপহার দেয় বিশ্বাস হয় না।\nমইনুল রাজু সেপ্টেম্বর 14, 2011 at 10:39 অপরাহ্ন - Reply\nকিন্তু স্বাধীনতা কেউ কাউকে উপহার দেয় বিশ্বাস হয় না।\nস্বাধীনতা কেউ কাউকে আসলেও দেয় না। যখন দেয়া ছাড়া উপায় থাকে না, তখন অবশ্য উপহার দেবার মত ভান করে। এখানে ‘উপহার’ শব্দটা কিছুটা বিদ্রূপাত্মত অর্থে বুঝাতে চেয়েছিলাম। 🙂\nরাহনুমা রাখী সেপ্টেম্বর 13, 2011 at 3:38 অপরাহ্ন - Reply\nনিজদের মধ্যে যখন এদেরকে যুদ্ধ করতে বলা হয়, পাশের বাড়ীর প্রতিবেশিদের সাথে যখন ঝগড়া করতে বলা হয়, তখন এরা সবাই এক-এক জন বীরপুরুষ। কিন্তু, বৃটিশ অফিসের সাদা চামড়ার কেরানীকে দেখলেও শ্রদ্ধায়, বিনয়ে এরা গলে গলে পড়ে। এরকম প্রভূভক্ত প্রজা সাত জনমের ভাগ্যে।\nবাঙ্গালীদের বৈশিষ্ট্যগুলো যথোপযুক্ত ভাবে তুলে ধরেছেন।\nমইনুল রাজু সেপ্টেম্বর 13, 2011 at 11:06 অপরাহ্ন - Reply\nহেলাল সেপ্টেম্বর 13, 2011 at 8:41 পূর্বাহ্ন - Reply\nমানবতার জঘন্যতম নিষ্ঠুরতার বিবরণ পড়ে শিউরে উঠলাম। পাকিস্তান, ভারত এবং বাংলাদেশ এখনও অসভ্যই রয়ে গেছে। রাজনীতিবিদদের দোষ দিয়ে লাভ নেয়, তারাও তো জনগণ থেকেই উঠে আসে। এখনও সেই হিন্দু-মুসলিম হিংসা রয়ে গেছে , যা সুযোগ পেলে মাথা চারা দিয়ে উঠে। ধর্মের চুলকানি এই উপমহাদেশে একটু বেশীই মনে হয়।\nআপনার সাথে একমত। রাজনীতিবিদরা রাজনীতি জনগণকে নিয়েই করে, তারা একা একা কিছুই করতে পারে না। আসলে আমরাই এখনো বন্য রয়ে গেছি। একটু অজুহাত পেলেই হলো, তখন ভিতরের চেহারাটা বেরিয়ে আসে।\nসৈকত চৌধুরী সেপ্টেম্বর 13, 2011 at 5:01 পূর্বাহ্ন - Reply\nলিখে যান । (*) (*) (*) (*) (*)\nমইনুল রাজু সেপ্টেম্বর 13, 2011 at 5:10 পূর্বাহ্ন - Reply\nঅবশ্যই। ধন্যবাদ। 🙂\nতামান্না ঝুমু সেপ্টেম্বর 13, 2011 at 4:09 পূর্বাহ্ন - Reply\nমানুষ কেন এত ভীতিকর সময়ের সৃষ্টি করে?\nমইনুল রাজু সেপ্টেম্বর 13, 2011 at 4:49 পূর্বাহ্ন - Reply\n‘কারণ মানুষের মানুষ হতে আরো অনেক দেরী’- এক কথায় বললে এটিই উত্তর। মানুষ এখনো অনেক বন্য, শুধু আইন করে, জোর করে, ভয় দেখিয়ে মানুষকে সভ্যতার মুখোশ পরিয়ে রাখা হয়েছে।\nনৃপেন্দ্র সরকার সেপ্টেম্বর 13, 2011 at 3:49 পূর্বাহ্ন - Reply\nলেখাটা ভাল লেগেছে। তবে\nমাথা মোটা অ্যামেরিকানরাই কেবল নিজেদের ভাণ্ডার খালি করে, দেশকে মন্দার ভেতর নিপাতিত করে, ইরাক-পাকিস্তান-আফগানিস্তানের বন-জঙ্গলে পাহাড়ে-পর্বতে যুদ্ধ করে বেড়ায়।\nঅনেক আমেরিকানরাই যে “মাথা মোটা” সে ব্যাপারে সন্দেহ নেই। দূয়ার খোলা ইমিগ্রেশন দিয়ে এরা ইমিগ্র্যান্টদেরই গালমন্দ খেয়ে যাচ্ছে। সেটা অবশ্য অন্য ব্যাপার।\nভারত ভাগের জন্য যে সকল পন্ডিত(?) হিন্দুরা জিন্নাহ এবং মুসলমানদের দায়ী করে থাকে তাদের এই ডুকুমেন্টারীটা দেখা দরকার। হিন্দুর ঘরে একটা বিড়াল বা কুকুরের প্রবেশ আছে। কিন্তু মুসলমানের নেই। একই ট্যাপের জলে অধিকার নেই। রন্ধনঘরের দৃষ্টি সীমার মধ্যে মুসলমানের থাকার অধিকার নেই। মুসলমানদের জন্য আলাদা আবাস ভূমি করে জিন্নাহ ঠিক কাজটিই করেছিলেন।\nঅবশ্য এই ঠিক কাজটির মাসুল দিচ্ছে বাংলাদেশের হিন্দুরা অধ্যাবধি। পশ্চিম বংগের মুসলমানদের মাসুলের পরিমান ততটা নয়। সেখানে বার কয়েক যেয়ে আমার তাই মনে হয়েছে।\nহিন্দুরা খাচ্চড় এবং অসভ্য জাতি। আমার বাড়িতেই দেখেছি বিশেষ নিম্ন গোত্রের হিন্দুরা বারান্দায় বসত না। তারা জানত ওখানে ওদের বসতে নেই। আবার আমরাও ব্রাহ্মণদের পায়ের তলায় বসে ধন্য হতাম। জাতিভেদ প্রথাই ভারতে ইসলাম বিস্তারের পথ প্রশস্ত করে দিয়েছে। আর বাংলাদেশে এখন হিন্দুরা সংখ্যালঘু হয়ে পূর্ব-পুরুষের পাপের প্রায়শ্চিত্ত করছে।\nমইনুল রাজু সেপ্টেম্বর 13, 2011 at 4:45 পূর্বাহ্ন - Reply\n:)) ভালো বলেছেন। আমিও লেখার সময় ভাবছিলাম।\nআর বাংলাদেশে এখন হিন্দুরা সংখ্যালঘু হয়ে পূর্ব-পুরুষের পাপের প্রায়শ্চিত্ত করছে।\nপূর্বপুরুষ শত পূণ্য করলেও একই প্রায়শ্চিত্ত হতো। আর পাপ যদি বলেনই, তবে শুধু হিন্দু কেন, সবার পূর্বপুরুষই একই পাপ করেছে। “মানবতাই সবচেয়ে বড় ধর্ম”-যতদিন এ-সত্য প্রতিষ্ঠিত না হবে, ততদিন অন্য ধর্মের দোহাই দিয়ে অনাচার চলবেই।\nরৌরব সেপ্টেম্বর 13, 2011 at 1:04 পূর্বাহ্ন - Reply\nআপনার সব লেখার মত এটাও ভাল লাগল (F)।\nমইনুল রাজু সেপ্টেম্বর 13, 2011 at 4:39 পূর্বাহ্ন - Reply\nঅশেষ ধন্যবাদ। আপনার নতুন লেখার অপেক্ষায় থাকলাম। 🙂\nকাজি মামুন সেপ্টেম্বর 13, 2011 at 12:42 পূর্বাহ্ন - Reply\nএই অদ্ভুত জাতির অদ্ভুত কর্মকাণ্ডের মাথামুণ্ডু বুঝতে গিয়ে বৃটিশ প্রশাসকরা অন্দর মহলে হাসতে হাসতে গড়াগড়ি খেয়েছে। নিজদের মধ্যে যখন এদেরকে যুদ্ধ করতে বলা হয়, পাশের বাড়ীর প্রতিবেশিদের সাথে যখন ঝগড়া করতে বলা হয়, তখন এরা সবাই এক-এক জন বীরপুরুষ। কিন্তু, বৃটিশ অফিসের সাদা চামড়ার কেরানীকে দেখলেও শ্রদ্ধায়, বিনয়ে এরা গলে গলে পড়ে।\nএকদম সত্যি কথা বলেছেন, ভাইয়া। ‘সাদা চামড়া’ কে ‘ভিন দেশী ক্ষমতা’র প্রতীক হিসাবে ধরে নিলে দেখা যাবে, এই ভক্তি-শ্রদ্ধা এখনো বিদ্যমান রয়েছে। বেশি দূর যেতে হবে না, ভারতীয় প্রধানমন্ত্রীর বাংলাদেশ সফরের কথাই ধরুন না। বাংলাদেশের সরকার এবং বিরোধী দল দিন-রাত “বাংলাদেশের স্বাধীনতা ও সার্বভৌমত্বের উপর ভারতীয় আধিপত্যবাদ” নিয়ে পরস্পরের সাথে নোংরা ও কদর্য রাজনীতিতে লিপ্ত রয়েছে; অথচ দেখুন মনমোহনের দরবারে কিভাবে সবাই দল বেঁধে হাজিরা দিয়েছে! যে নেতারা কথায় কথায় ‘ভারতীয় আধিপত্যবাদের’ কথা বলেন, তাদেরতো মনমোহনকে কালো পতাকা দেখানোর কথা ছিল; অথচ আমাদের নেতারা বর্তমান বিশ্বের সবচেয়ে ক্ষমতাধর একজন ব্যক্তির সাক্ষাত পাওয়ার আনন্দেই যেন বিভোর ছিলেন!\nসেই ধর্মীয় শক্তিই যদি দেশভাগের মানদণ্ড হয়, তাহলে ঈমান দেখানোর কিংবা ভক্তি দেখানোর এটাই সময়, এত বড় সুযোগ আর কখনো পাওয়া যাবে না। স্বল্পশিক্ষিত, ধর্মান্ধ, যুক্তিহীন, নির্বোধ কিছু মানুষ ভক্তি আর উপাসনার ছলে নিজেরাই নিজেদের সাথে মেতে উঠে মরণ খেলায়। আর তারই ফলস্বরূপ উপমাহাদেশের মাটিতে রচিত হয় ভয়ঙ্কর এক ইতিহাস, ভীতিহাস।\nসবচেয়ে দুঃখের হলো, ভারত ভাগের পর প্রায় ৬৫ বছর অতিক্রান্ত হলেও, এখনও চোখ খুললেই এই ধরনের অগুনতি ধর্মান্ধ লোকের দেখা মেলে। শিক্ষার প্রসার এখানে পুরোপুরি ব্যর্থ; ক্ষেত্র-বিশেষে বরং প্রকাশ্য উস্কানিদাতা। যে ধর্মিয় শক্তি দেশভাগের মানদণ্ড ছিল ১৯৪৭ সালে, আমার আশংকা সেই ধর্মিয় উন্মাদনা আবার ‘দেশজোড়া’ লাগানোর (মানে, পাকিস্তান ও বাংলাদেশ একত্রীকরণের) মানদণ্ড না হয়ে যায় আরকি!\nলেখার ভাষা বেশ ঝরঝরে! অসাধারণ আবেদন তৈরি করতে পেরেছে! ছবি দুটোর সংযুক্তিও খুব ভাল হয়েছে!\nমইনুল রাজু সেপ্টেম্বর 13, 2011 at 4:38 পূর্বাহ্ন - Reply\nডেসট্রাক্টিভ কিছু করা খুব সহজ, ক্ষেত্র বিশেষে একটা স্যুইস চেপে দিলেই হয়। কিন্তু, কনস্ট্রাকটিভ কিছু করা অনেক কঠিন। ধর্ম দিয়ে দেশজোড়া লাগানো সম্ভব নয়, বরং আরো ভাঙ্গণ সম্ভব। আমাদের নিজের দেশেই একই ধর্মের কত মত, কত ধারা।\nশাখা নির্ভানা সেপ্টেম্বর 12, 2011 at 11:15 অপরাহ্ন - Reply\nজাতি হিসাবে আমাদের প্রকাশিত হয়ে পড়ে ১৯৪৭-এ আবার ১৯৭২-এ ও। আমাদের ভার্চুয়াল স্বাধীনতা মিলেছে কিন্তু সত্যিকারের মূক্তি আদৌ মিলবে কিনা তা কেউ বলতে পারে না। লেখাটা তথ্য বহুল এবং বিস্তারিত হয়েছে। ধন্যবাদ।\nমইনুল রাজু সেপ্টেম্বর 13, 2011 at 4:34 পূর্বাহ্ন - Reply\nআমরা আমাদের নিজেদের কাছেই পরাধীন। অন্যের থেকে স্বাধীনতা পাওয়া যায়, কিন্তু নিজের কাছে নিজে পরাধীন হলে কি করে স্বাধীন হবো।\nআপনার এখানে নতুন দেখছি মনে হচ্ছে। মুক্তমনায় স্বাগতম। 🙂\nমাহবুব সাঈদ মামুন সেপ্টেম্বর 12, 2011 at 5:04 অপরাহ্ন - Reply\nউপমহাদেশের রাজনীতি ও রাজনৈতিক নেতাদের চরিত্র ও মনোভাব এক আজব লীলাখেলায় পূর্ণ।এলীলাখেলায় লক্ষ লক্ষ মানুষের কি জীবনহানি হলো, না জাহান্নামে গেল তাতে তাদের কি আসে যায় ? চাই শুধু ক্ষমতা,ক্ষমতা আর ক্ষমতা।ক্ষমতার জন্য দেশভাগ হলো নাকি হিন্দু-মুসলমান বা শিখরা কাটাকাটি করে মরল তাতে তাদের কি ? আসলে উপমহাদেশের ভৌগলিক অবস্থানই হউক আর মনস্তাত্তিক অবস্থানই হউক আমাদের সাংস্কৃতিক ও মানসিক গঠনটাই আমার কাছে মনে হয় প্রভু ও দাসত্ত্বভিত্তিক মনোভাব। তা না হলে কি আর বেনিয়া ইংরেজ জাতি আমাদেরকে দুইশত বছর শাসন করতে পারে ??\nভীতির ইতিহাস না হলে যে নেতারা গডের সমাসন হতে পারবে না !!:-X\n“ভীতিহাস”নামকরনটি সার্থক রূপায়ন হয়েছে।\nরাজু মানেই হলো ১০, দারুন।চলুক।\nমইনুল রাজু সেপ্টেম্বর 12, 2011 at 10:50 অপরাহ্ন - Reply\nমামুন ভাই আমার মনে হয়েছে দুইশত বছর না, ওরা যদি চাইতো আরো কিছুদিন অন্তত শাসন করতে পারতো। ওরা নিজে নিজেই চলে গেছে। আমাদের নিজেদের মধ্যে কোনো একত্ব নেই, তারা সেই সুযোগটাই নেয়। ওরা এখন চাইলেও মীরজাফরদের অভাব হবে না।\nমাহবুব সাঈদ মামুন সেপ্টেম্বর 12, 2011 at 11:05 অপরাহ্ন - Reply\nওরা এখন চাইলেও মীরজাফরদের অভাব হবে না।\nরাজীব রায় সেপ্টেম্বর 12, 2011 at 1:56 অপরাহ্ন - Reply\nভাল লাগল। আরেকটু বিস্তারিত জানার ইচ্ছা ছিল। যেমন প্রথম দাঙ্গা শুরু হয়েছিল কিভাবে, দাঙ্গার পেছনে ব্রিটিশদের কোন হাত ছিল কিনা ইত্যাদি। ধন্যবাদ।\nমইনুল রাজু সেপ্টেম্বর 12, 2011 at 10:47 অপরাহ্ন - Reply\nএই ইতিহাসের ব্যপ্তি আসলে বিশাল। এখানে আমি সারাংশের সারাংশও কাভার করতে পারিনি। শুধু চরিত্রগুলো আর ঘটনার প্রেক্ষাপটের সাথে পরিচয় করিয়ে দিতে চেষ্টা করেছি। আপনার যদি আগ্রহ থাকে বিবিসি’র ছয় পর্বের যে ভিডিও লিঙ্কটা দেয়া আছে সেটা দেখতে পারেন, আর ইন্টারনেটেও অনেক তথ্য পাবেন।\nস্বপন মাঝি সেপ্টেম্বর 12, 2011 at 12:11 অপরাহ্ন - Reply\n১৯৪৭ সালের ১৫ই আগস্ট স্বাধীন হলো পাকিস্তান, পূরণ হলো জিন্নাহদের স্বপ্ন। ১৬ই আগস্ট স্বাধীন হলো ভারত, পূরণ হলো নেহরুদের স্বপ্ন। শুধু ভেঙ্গে গেলো চিরকালের ভুক্তভোগী সাধারণ জনতার ঘর, স্বপ্ন, সাজানো সংসার। সেই ভাঙ্গনের ক্ষত আজও শুকায়নি, জোড়া লাগেনি সেই বিদীর্ণ হৃদয়।\nজোড়া যাতে না লাগে সে আয়োজনে কোন পক্ষই পিছিয়ে নেই,বরং তা বাড়িয়ে তোলার তুমুল প্রতিযোগিতা লিপ্ত।\nমইনুল রাজু সেপ্টেম্বর 12, 2011 at 12:50 অপরাহ্ন - Reply\nএখনো অনেক পথ পাড়ি দেয়া বাকী আমাদের। আমরা নিজেরাই নিজেদের শত্রু। জানি না, কবে আমারা চেতনা ফিরে পাবো।\nগীতা দাস সেপ্টেম্বর 12, 2011 at 11:26 পূর্বাহ্ন - Reply\n‘ভীতিহাস’ এ ইতিহাসকে আবেগ দিয়ে উপস্থাপন ভালই লেগেছে। ভীতিহাস শব্দ সৃষ্টিটিও চমৎকার। ইতিহাস থেকে ভীতিহাস আরও পাবার আশা করছি।\nমইনুল রাজু সেপ্টেম্বর 12, 2011 at 12:49 অপরাহ্ন - Reply\nধন্যবাদ গীতা’দি। এরপর প্রীতিহাস, রীতিহাস…এভাবে এই সিরিজটা লিখে যাবো। 🙂\nগীতা দাস সেপ্টেম্বর 12, 2011 at 1:17 অপরাহ্ন - Reply\n১০টি হাস পাব নিশ্চয়ই।\nমইনুল রাজু সেপ্টেম্বর 12, 2011 at 1:22 অপরাহ্ন - Reply\nকোনো সন্দেহ নেই। হা হা হা। আমি ম্যারাডোনার ভক্ত। নাম্বার সবসময় দশ। :))\nফারুক সেপ্টেম্বর 12, 2011 at 10:42 পূর্বাহ্ন - Reply\nভাল লাগল আপনার এ লেখা। (Y)\nনিজদের মধ্যে যখন এদেরকে যুদ্ধ করতে বলা হয়, পাশের বাড়ীর প্রতিবেশিদের সাথে যখন ঝগড়া করতে বলা হয়, তখন এরা সবাই এক-এক জন বীরপুরুষ। কিন্তু, বৃটিশ অফিসের সাদা চামড়ার কেরানীকে দেখলেও শ্রদ্ধায়, বিনয়ে এরা গলে গলে পড়ে।\nবাঙালি চরিত্রের এত সুন্দর বর্ণনা , কমি পড়েছি।\nএকটি ঘটনার উল্লেখ করছি- বছর দুই আগে দেশে গিয়েছিলাম বেড়াতে। পরিবহনের বাসে করে ঢাকায় ফিরছিলাম। একটি বাজারের মাঝ দিয়ে যাওয়া রাস্তা যথেষ্ঠ চওড়া না হওয়ায় , মুখোমুখি দুটি বাসের সাইড দেয়াকে কেন্দ্র করে (কেউ কম দিয়েছে সাইড দিয়েছে) আমার বাসের ও বিপরিত দিক থেকে আসা বাসের ড্রাইভারের মাঝে লেগে গেল ঝগড়া। প্রথমে গালাগালি তার পরে হাতাহাতির উপক্রম। আস্তে আস্তে দুই পক্ষের সমর্থনে যোগ দিল বাসের যাত্রি , পথচারী ও দুই পাশেই আটকে পড়া দীর্ঘ থেকে দীর্ঘ হওয়া অসংখ্য যানবাহনের চালক ও অন্যান্যরা। আধাঘণ্টা পার হয়ে গেল বাস ছাড়ে না এবং যানজট বাড়তেই থাকে। এমনসময় কোথা থেকে এক সামরিক জিপ এসে থামল । ওটার ড্রাইভার গাড়ি থেকে নেমে একটি লাঠি (সাধারনত আর্মি অফিসারদের হাতে থাকা সৌখিন লাঠি) দিয়ে গড়ে পেটানো শুরু করল। মুহুর্তেই বীরপুঙ্গবেরা রণে ভঙ্গ দিয়ে গাড়ি ছেড়ে দিল। এই হলো বাঙালি চরিত্র। এক ড্রাইভারের ভয়েই কাঁৎ।\nমইনুল রাজু সেপ্টেম্বর 12, 2011 at 12:48 অপরাহ্ন - Reply\nআপনার বর্ণিত ঘটনার অনুরূপ বহু ঘটনার সাক্ষী আমি নিজেও। আমি শুধু অবাক হয়ে মানুষের সাইকোলজি বুঝার চেষ্টা করি।


প্রকাশিত: ১৬ ফেব্রুয়ারি ২০১৯ শনিবার, ১০:৩০ এএম\nসরকার বিভিন্ন সময়ে বিভিন্ন অনিয়মের বিরুদ্ধে বিশেষ অভিযান চালায়। এসব অভিযানে ভালো ফলও পাওয়া যায়। গত বছরের ৪ মে থেকে দেশজুড়ে চলছে মাদকের বিরুদ্ধে সাড়াশি অভিযান। এটি দেশ ও জাতির জন্য সবচেয়ে দরকারি অভিযান। মাদক ধ্বংস করে দেয় আমাদের ভবিষ্যৎ। তাই প্রতিশোধ হিসেবে মাদক, মাদক ব্যবসা এবং মাদক ব্যবসায়ীদের ধ্বংস করে দিতে হবে। তবে ধ্বংস করে দেয়া মানে বিনা বিচারে মেরে ফেলা নয়। মাদকবিরোধী অভিযান শুরুর পর এখন পর্যন্ত ৩০০ জন ক্রসফায়ারে মারা গেছে। তারা অধিকাংশই সন্দেহভাজন মাদক ব্যবসায়ী। কিন্তু মাদক ব্যবসায়ী হোক আর যাই হোক, বিনা বিচারে কাউকে মেরে ফেলা কোনোভাবেই সমর্থনযোগ্য নয়।\nবিনা বিচারে মেরে ফেলার অংশটুকু বাদ দিলে মাদক বিরোধী অভিযানের ঘোরতর সমর্থক আমি। সরকার আন্তরিকভাবে চাইলে কোনোকিছুই অসম্ভব নয়। আমরা চাই মাদক সম্পূর্ণ নির্মূল না হওয়া পর্যন্ত অভিযান চলুক।\nটেকনাফের নাম বাংলাদেশের সবাই জানে। বাংলাদেশের মানচিত্রের একদম নিচের বিন্দুটি টেকনাফ, আর একদম ওপরেরটি তেতুলিয়া। তাই বাংলাদেশ বোঝাতে আমরা জলি টেকনাফ থেকে তেতুলিয়া। কিন্তু ইদানিং টেকনাফ মানেই ইয়াবা। মিয়ানমার থেকে ইয়াবা এনে সারাদেশে ছড়িয়ে দিয়ে টেকনাফের অনেকেরই আঙুল ফুলে বটগাছ গজিয়েছে। কয়েকবছর আগে যে ছিলো পথের ফকির, এখন তার সুরম্য ভবন। অবশ্য মাদক বিরোধী অভিযান শুরুর পর জিন-ভুতেরা এসে সেই সুরম্য অট্টালিকার অনেকগুলো ভেঙ্গে দিয়ে গেছে। জিন-ভুত বলছি, কারণ পুলিশ ভাঙ্গলেও তা স্বীকার করেনি। টেকনাফে এখন আত্মসমর্পণের উদ্যোগ।\nশনিবার সকালে টেকনাফ পাইলট উচ্চবিদ্যালয় মাঠে ১২০ জন মাদক ব্যবসায়ী স্বরাষ্ট্রমন্ত্রীর কাছে আত্মসমর্পণ করবেন। খুবই ভালো উদ্যোগ। কোনো অপরাধী ভুল বুঝে আত্মসমর্পণ করতে এলে অবশ্যই তাদের স্বাগত জানানো উচিত, তাদের শোধরানোর সুযোগ দেয়া উচিত। তবে টেকনাফে মাদক ব্যবসায়ীদের আত্মসমর্পণ নিয়ে বেশ কিছু প্রশ্ন ও সংশয় রয়ে গেছে। প্রথম কথা হলো, যে ১২০ জন মাদক ব্যবসায়ী আজ আত্মসমর্পণ করছে, তারা কি নিজেদের ভুল বুঝতে পেরে শোধরানোর সুযোগ পেতে আত্মসমর্পণ করছে; নাকি নিজেদের জীবন ও সম্পদ বাঁচাতে করছে। কারণ অভিযান শুরুর পর কক্সবাজার-টেকনাফেই ক্রসফায়ারে মারা গেছে ৪৪ জন। তাই জানের ভয়ে অনেকে সবচেয়ে নিরাপদ স্থান হিসেবে বেছে নিয়েছে পুলিশ লাইনকে। আজ যারা আত্মসমর্পণ করছে, তারা অনেকদিন ধরেই পুলিশ হেফাজতে আছে। এখন প্রশ্ন হলো আত্মসমর্পণকারীদের অর্জিত সম্পদের কী হবে, তাদের অপরাধের কী সাজা হবে? নাকি তারা আত্মসমর্পণের মাধ্যমে নিজেদের ক্লিন করে, কদিন পর জামিনে বেরিয়ে আগের সম্পদ ভোগ করতে পারবে? সুযোগ বুঝে আবার ইয়াবা ব্যবসা শুরু করতে পারবে?\nআত্মসমর্পণ করতে যাওয়া ১২০ জন ছাড়া বাকি ইয়াবা কারবারীদের কী হবে? সবচেয়ে বড় প্রশ্ন গোয়েন্দা রিপোর্ট অনুযায়ী বাংলাদেশের সবচেয়ে বড় ইয়াবা ব্যবসায়ী আবদুর রহমান বদিকে নিয়ে। তিনি কিন্তু আত্মসমর্পণ করছেন না। বরং আত্মসমর্পণকে নাটক মনে হয়, যখন জানি এই মূল সমন্বয়কারী বদী নিজেই। শেয়ালের কাছে মুরগি বর্গা দেয়ার মত কাহিনী। টেকনাফে এখন ইয়াবার বিরুদ্ধে সবচেয়ে সোচ্চার কণ্ঠ আওয়ামী লীগের সাবেক এই সাংসদ। তিনি যে অপরাধী সেটা তো আওয়ামী লীগই প্রমাণ করেছে। তাই তো গত নির্বাচনে তিনি দলের মনোনয়ন পাননি, পেয়েছেন তার স্ত্রী। দলের মনোনয়ন না পাওয়ার মতো অপরাধ করলেও তাকে শাস্তি পেতে হচ্ছে না। তাকে গ্রেপ্তার করা হয়নি, তিনি আত্মসমর্পণ করছেন না, তার বাড়ি কোনো জিন ভাঙ্গেনি, তার সম্পদ বাজেয়াপ্ত করা হয়নি। উদাহরণ সৃষ্টি করতে চাইলে, সেটা এক নাম্বার থেকেই করতে হয়। পালের গোদা হাওয়া লাগিয়ে ঘুরবে, আর খুচরা ব্যবসায়ী ক্রসফায়ারে বা সারেন্ডার করবে; এটা কেমন লেভেল প্লেয়িং ফিল্ড? পত্রিকায় দেখলাম রাজনৈতিক নেতাদের অনেকেই ছাড় পাচ্ছেন। তবে বদি আত্মসমর্পণ না করলেও তার ৪ ভাইসহ ১২ নিকটাত্মীয় আজ আত্মসমর্পণন করছেন। মনে হচ্ছে, বদির ১৪ গোষ্ঠির পেশাই ইয়াবা।\nশুরুতেই বলেছি, আমি মাদকবিরোধী অভিযানের ঘোরতর সমর্থক। আমি খালি চাই, অভিযানটা আইনের আওতায় চলুক। ক্রসফায়ারের নামে যেন কাউকে বিনা বিচারে হত্যা করা না হয়। সবাই যেন আইনের সমান সুযোগ পায়। রাজনৈতিক পরিচয় যেন কাউকে বাঁচিয়ে না দেয়। আত্মসমর্পণ যেন আইওয়াশ না হয়, যেন মাদক ব্যবসায়ীদের বাঁচিয়ে দেয়ার কৌশন না হয়। আর শেষ কথা হলো, যতোদিন দেশ মাদকমুক্ত না হয়, ততোদিন যেন এ অভিযান চালু থাকে।\nইয়াবা কারবারিদের কারা আত্মসমর্পণ করছেন\nহাটহাজারীতে আগুনে ‘ঘি’ ঢাললেন ইউএনও\nকর্ণফুলীতে ইয়াবার টাকায় দালানবাড়ি !


ফেব্রুয়ারী 2019 – Page3of 36 – সবুজ বিডি ২৪ ।। Sabuzbd24\nHome / 2019 / ফেব্রুয়ারী (page 3)\nরাজনীতি নিজের জন্য নয়, দেশের মানুষের জন্য- প্রধানমন্ত্রী\nফেব্রুয়ারী 27, 2019\t12 Views\nঅনলাইন ডেস্ক: রাজনীতি দেশের মানুষের জন্য নিজের জন্য নয় বলে মন্তব্য করেছেন প্রধানমন্ত্রী শেখ হাসিনা। তিনি বলেন, ক্ষমতাটা ভোগ করার বিষয় না, জনসেবার বিষয়। বুধবার বিকেলে একাদশ জাতীয় সংসদের প্রথম অধিবেশনে প্রশ্ন-উত্তর পর্বে তিনি এসব কথা বলেন। বিরোধী দলীয় সংসদ সদস্য কাজী ফিরোজ রশিদ সম্পূরক প্রশ্ন করেন। প্রধানমন্ত্রী বলেন, ...\nইবিতে লোক প্রশাসন বিভাগের পিঠা উৎসব অনুষ্ঠিত\nইবি প্রতিনিধিঃ ইসলামী বিশ্ববিদ্যালয়ে (ইবি) লোক প্রশাসন বিভাগের আয়োজনে পিঠা উৎসব অনুষ্ঠিত হয়েছে। বুধবার (২৭ ফ্রেব্রয়ারি) সকাল ১১টায় মীর মোশাররফ ভবনের ২য় তলায় করিডরে লোক প্রশাসন বিভাগে উৎসবটির আয়োজন করে বিভাগের শিক্ষার্থীরা। বিভাগীয় সভাপতি অধ্যাপক জুলফিকার হোসেনের সভাপতিত্বে উৎসবে প্রধান অতিথি হিসেবে উপস্থিত ছিলেন কোষাধ্যক্ষ অধ্যাপক ড. সেলিম তোহা। এসময় ...\nফুলপুর থানার পুলিশ অভিযান চালিয়ে ১৭ জুয়াড়ীসহ ২৩ জনকে আটক\nফেব্রুয়ারী 27, 2019\t60 Views\nফুলপুর (ময়মনসিংহ) প্রতিনিধিঃ ময়মনসিংহের ফুলপুরে থানার পুলিশ ২৬ শে ফেব্রুয়ারি রোজ মঙ্গলবারবিশেষ অভিযান চালিয়ে ১৭ জুয়াড়ীসহ ২৩ জনকে আটক করেছেন। পুলিশ সূত্রে জানা যায়, ময়মনসিংহ জেলা পুলিশ সুপার মোঃ শাহ্ আবিদ হোসেন বিপিএম এর নির্দেশনায় ফুলপুর থানার অফিসার ইনচার্জ মুহাম্মদ বদরুল আলম খান সংগীয় অফিসার ও ফোস’সহ সোমবার রাতে বিশেষ ...\nআন্তর্জাতিক ডেস্ক: পাকিস্তানি সামরিক বাহিনীর মুখপাত্র মেজর জেনারেল আসিফ গফুর টুইটারে বলেন, পাকিস্তান সীমান্তে ভারতীয় বিমান বাহিনীর দুটি বিমান গুলি ধ্বংস করা হয়েছে। এছাড়া ভারতের অংশেও আরেকটি বিধ্বংস্ত হয়েছে। পাকিস্তানের এক সামরিক মুখপাত্রের বরাতে বার্তা সংস্থা এএফপি এ খবর দিয়েছে। এছাড়া একজন ভারতীয় পাইলটকে আটক করার কথাও জানা গেছে। এর ...\nজোর করে চুমু খাওয়ায় ট্রাম্পের বিরুদ্ধে মামলা\nফেব্রুয়ারী 26, 2019\t12 Views\nআন্তর্জাতিক ডেস্ক: মার্কিন প্রেসিডেন্ট ডোনাল্ড ট্রাম্পের বিরুদ্ধে জোর করে চুমু খাওয়ার অভিযোগে মামলা করেছেন এক নারী। আফ্রিকান-আমেরিকান ওই নারী আদালতে গিয়ে মামলা নথিভূক্ত করেছেন। রয়টার্স ও সিএনএনের খবরে বলা হয়, আলভা জনসন (৪৩) নামের ওই নারী ২০১৬ সালে ট্রাম্পের প্রেসিডেন্ট নির্বাচনের প্রচারকর্মী হিসেবে কাজ করেছিলেন। গতকাল সোমবার (২৫ ফেব্রুয়ারি) ওই ...\nফেব্রুয়ারী 26, 2019\t18 Views\nলাইফস্টাইল ডেস্ক: ছেলে হোক বা মেয়ে সবার চুল নিয়ে একটাই সমস্যা তা হলো চুলের ঘনত্ব কমে যাওয়া। স্বাভাবিক নিয়মে প্রতিদিন যে পরিমান চুল ঝরে, প্রাকৃতিক ভাবে ঠিক সেই পরিমান চুলই মাথায় গজায়। কিন্তু এই অনুপাত সব সময় সমান থাকে না। চুল গজানোর চেয়ে ঝরে যাওয়ার পরিমান বেড়ে গেলেই মাথায় পড়ে ...\nসীমান্তে লাগাতার বোমা বর্ষণ করছে পাকিস্তান\nআর্ন্তজাতিক ডেস্ক: ভারতের হামলার পর বড় কোনা পদক্ষেপ নেয়নি পাকিস্তান। তবে সীমান্তে ব্যাপক গোলাবর্ষণ শুরু করেছে পাকিস্তান সেনাবাহিনী। জম্মু-কাশ্মীরের রাজৌরি সেক্টরে পাকিস্তান ব্যাপক শেলিং শুরু করেছে পাকিস্তান। শুধু রাজৌরিই নয়, আখনুর,কৃষ্ণা ঘাঁটি সহ আন্তজাতিক সীমান্ত বরাবর একাধিক জায়গাতে হেভি শেলিং করছে পাকসেনা। ভারতের প্রত্যাঘাতের গোলাবর্ষনের পরিমাণ বাড়িইয়েছে পাকিস্তান। ভারী অস্ত্রের ...\nশিক্ষা ডেস্ক: আগামী বছর থেকে প্রাথমিক শিক্ষক বদলির আবেদন অনলাইনভিত্তিক হবে বলে জানিয়েছে প্রাথমিক ও গণশিক্ষা মন্ত্রণালয়। মঙ্গলবার সচিবালয়ে মন্ত্রণালয়ের সভাকক্ষে প্রাথমিক ও গণশিক্ষা প্রতিমন্ত্রী মো. জাকির হোসেনের সভাপতিত্বে বার্ষিক উন্নয়ন কর্মসূচি পর্যালোচনা সভায় এ সিদ্ধান্ত নেওয়া হয়। এসময় মন্ত্রণালয়ের সচিব মো. আকরাম-আল-হোসেন ও সংশ্লিষ্ট কর্মকর্তারা উপস্থিত ছিলেন। মন্ত্রণালয়ের ...\nনো হেলমেট নো পেট্রোল- পীরগঞ্জে পুলিশের মাধ্যমে হেলমেট বিক্রি!\nপীরগঞ্জ (রংপুর) প্রতিনিধি: সচেতনতামুলক আন্দোলন ‘নো-হেলমেট, নো-পেট্রোল’র উদ্যোক্তা অতিরিক্ত পুলিশ সুপার সাইফুর রহমান সাইফ’র সহযোগিতায় পীরগঞ্জে ৭৭টি হেলমেট বিক্রি হয়েছে। আজ মঙ্গলবার (২৬ ফেব্রুয়ারী) দুপুরে রংপুর-ঢাকা মহাসড়কে পীরগঞ্জের বাসষ্ট্যান্ডে হেলমেটবিহীন মোটর সাইকেল আরোহীদের মাঝে ওই হেলমেট বিক্রি করা হয়। পুলিশ সুত্রে জানা গেছে, মোটর সাইকেল দুর্ঘটনায় প্রানহানি ও আহতের ঘটনা ...


কে এই পরশ? | আর্থনিউজ ২৪\nHome রাজনীতি কে এই পরশ?\nকে এই পরশ?\non: November 24, 2019, In: রাজনীতি, লীড নিউজ, সংবাদ শিরোনাম\nযুবলীগের নতুন চেয়ারম্যান শেখ ফজলে শামস পরশ।\nক্যাসিনোকাণ্ডে সাবেক যুবলীগ চেয়ারম্যান মোহাম্মদ ওমর ফারুক চৌধুরী বিদায় নেওয়ার পর কে হচ্ছে পরবর্তী চেয়ারম্যান এমন গুঞ্জন আসছে বেশ কয়েক দিন যাবৎ। শেষমেষ গতকাল ঢাকার ইঞ্জিনিয়ার্স ইনস্টিটিউশনে যুবলীগের কাউন্সিল অধিবেশনে সংগঠনটির নতুন চেয়ারম্যান হিসাবে নির্বাচিত হলেন শেখ ফজলে শামস পরশ। আগামী তিন বছরের জন্য যুবলীগের নেতৃত্ব দেবেন তিনি। এতে রাজনীতিতে অভিষেক হয় শেখ পরিবারের আরেক সদস্য।\nতিনি জাতির জনক বঙ্গবন্ধু শেখ মুজিবুর রহমানের ভাগ্নে শেখ মনির বড় ছেলে। ৫১ বছর বয়সী পরশ এতদিন রাজনীতি থেকে দূরেই সরিয়ে রেখে শিক্ষকতা নিয়েই ব্যস্ত ছিলেন। বাবার প্রতিষ্ঠিত সঙ্কটে থাকা যুবলীগের ভাবমূর্তি উদ্ধারে ফুপু শেখ হাসিনার নির্দেশে পরশ এবার রাজনীতিতে আসছেন বলে আওয়ামী লীগ নেতারা জানিয়েছেন।\n১৯৭৫ সালের ১৫ আগস্ট জাতির পিতা বঙ্গবন্ধু শেখ মুজিবুর রহমানকে সপরিবারে হত্যার কালরাতে তার বাবা শেখ ফজলুল হক মণি এবং মা আরজু মণি শহীদ হন। সে সময় তিনি এবং তার ছোট ভাই ব্যারিস্টার শেখ ফজলে নূর তাপস ভাগ্যক্রমে বেঁচে যান। তখন পরশের বয়স ছিল ৬ এবং তাপসের ছিল ৪ বছর।\nশেখ ফজলে শামস পরশ ধানমণ্ডি সরকারি বালক বিদ্যালয় থেকে মাধ্যমিক, ঢাকা কলেজের থেকে উচ্চ মাধ্যমিক এবং ঢাকা বিশ্ববিদ্যালয় থেকে ইংরেজি সাহিত্যে স্নাতক ও স্নাতকোত্তর ডিগ্রি নেন।\nতিনি পরে যুক্তরাষ্ট্রের কলোরাডো ইউনিভার্সিটি থেকে পিএইচডি ডিগ্রি নিয়ে দেশে ফিরে বিভিন্ন বিশ্ববিদ্যালয়ে শিক্ষকতা করে আসছিলেন তিনি। বর্তমানে বেসরকারি ব্র্যাক বিশ্ববিদ্যালয়ে শিক্ষকতা করছেন।\nপোস্টটি যতজন পড়েছেন : 25\nঝিনাইদহে এক প্রতিবন্ধির মেয়ের মেডিকেল জয়।\n৩ মাসের মধ্যে ২ হাজার কোটি টাকা দিতে হবে গ্রামীণফোনকে।


তিন মন্ত্রী প্রতিমন্ত্রীর দপ্তর বদল\nমন্ত্রিসভার বছরপূর্তির সময়ে একজন মন্ত্রী ও দুইজন প্রতিমন্ত্রীর দপ্তর বদল করা হয়েছে। গৃহায়ন ও গণপূর্ত মন্ত্রণালয়ের মন্ত্রী শ ম রেজাউল করিমকে দপ্তর বদলে মৎস্য ও প্রাণি সম্পদ মন্ত্রণালয়ের দায়িত্ব দেয়া হয়েছে। মৎস্য ও প্রাণিসম্পদ প্রতিমন্ত্রী আশরাফ আলী খান খসরুকে পাঠানো হয়েছে সমাজকল্যাণ মন্ত্রণালয়ে। সমাজকল্যাণ থেকে শরীফ আহমেদকে দেয়া হয়েছে গৃহায়ন ও গণপূর্ত মন্ত্রণালয়ের দায়িত্ব। গতকাল মন্ত্রিপরিষদ বিভাগ থেকে তিন মন্ত্রী-প্রতিমন্ত্রীর দায়িত্ব পুনর্বণ্টনের প্রজ্ঞাপন জারি করা হয়। আওয়ামী লীগপন্থি আইনজীবীদের নেতা শ ম রেজাউল করিম এবারই প্রথম সংসদ সদস্য নির্বাচিত হন। প্রথমবারই তিনি গৃহায়ন ও গণপূর্তের মতো গুরুত্বপূর্ণ মন্ত্রণালয়ের দায়িত্ব পান। গত বছরের ৭ই জানুয়ারি টানা তৃতীয় মেয়াদে আওয়ামী লীগের সরকার গঠনের পর এটা মন্ত্রিসভায় দ্বিতীয় রদবদল।\nএর আগে দুটি রদবদল হলে বড় নড়চড় হয়নি। শুরুতে ২৪ জন মন্ত্রী, ১৯ প্রতিমন্ত্রী এবং তিনজন উপমন্ত্রীকে নিয়ে মন্ত্রিসভা গঠন করা হয়। পাঁচ মাস পর গত বছরের ১৯শে মে মন্ত্রিসভায় প্রথম রদবদল হয়। স্থানীয় সরকার, পল্লী উন্নয়ন ও সমবায় মন্ত্রণালয় এবং ডাক, টেলিযোগাযোগ ও তথ্য প্রযুক্তি মন্ত্রণালয়ে দায়িত্বরত মন্ত্রী-প্রতিমন্ত্রীদের দায়িত্ব ভাগ করে দেয়া হয়। স্বাস্থ্য প্রতিমন্ত্রী ডা. মুরাদ হাসানকে তথ্য মন্ত্রণালয়ে বদলি করা হয়। আর মন্ত্রী মোস্তাফা জব্বারকে শুধু ডাক ও টেলিযোগাযোগ বিভাগের দায়িত্ব দিয়ে প্রতিমন্ত্রী জুনা?ইদ আহমেদ পলককে এই মন্ত্রণালয়ের তথ্য ও যোগাযোগ প্রযুক্তি বিভাগের দায়িত্ব দেয়া হয়। এছাড়া স্থানীয় সরকার, পল্লী উন্নয়ন ও সমবায়মন্ত্রী মো. তাজুল ইসলামকে স্থানীয় সরকার বিভাগে রেখে প্রতিমন্ত্রী স্বপন ভট্টাচার্য্যকে শুধু পল্লী উন্নয়ন ও সমবায় বিভাগের দায়িত্ব দেয়া হয়। গত ১৩ই জুলাই প্রবাসী কল্যাণ ও বৈদেশিক কর্মসংস্থান মন্ত্রণালয়ের প্রতিমন্ত্রী ইমরান আহমদকে পদোন্নতি দিয়ে পূর্ণমন্ত্রী এবং আওয়ামী লীগের গত কমিটির মহিলা বিষয়ক সম্পাদক সংসদ সদস্য ফজিলাতুন নেসা ইন্দিরাকে মহিলা ও শিশু বিষয়ক প্রতিমন্ত্রীর দায়িত্ব দেন প্রধানমন্ত্রী শেখ হাসিনা। মন্ত্রিসভার পরিবর্তন নিয়ে গত বেশ কিছু দিন ধরে আলোচনা চলছিলো। তবে ছোট আকারের দপ্তর বদল হওয়ায় সামনে আরও পরিবর্তন আসতে পারে বলে মনে করছেন দলের নেতারা।


‘আমরা যা খুশি তাই করতে পারি’ - আনু মুহাম্মদ - Anu Muhammad\nএবিষয়টি আমাদের পরিষ্কার থাকা দরকার যে, ধর্ষণ মানে ক্ষমতার দাপট, ক্ষমতার ঔদ্ধত্ব। তার সাথে আছে নারীর প্রতি ভয়ংকর অসম্মান, নারীর শরীর আর জীবনের ওপর কর্তৃত্ব বিস্তারের রাজনীতি আর সংস্কৃতি; শিশু ছেলেমেয়ে, অন্য লিঙ্গের মানুষও এর আক্রমণের বাইরে নাই। ধর্ষণ বিরোধী আন্দোলন মানে তাই সবরকম জুলুমের বিরুদ্ধে, প্রাণ প্রকৃতি মানুষ বিনাশী ক্ষমতার বিরুদ্ধে লড়াই; অমানুষের দাপটের বিপরীতে সকল মানুষের জন্য নিরাপদ জগত তৈরির লড়াই।এবিষয়টি আমাদের পরিষ্কার থাকা দরকার যে, ধর্ষণ মানে ক্ষমতার দাপট, ক্ষমতার ঔদ্ধত্ব। তার সাথে আছে নারীর প্রতি ভয়ংকর অসম্মান, নারীর শরীর আর জীবনের ওপর কর্তৃত্ব বিস্তারের রাজনীতি আর সংস্কৃতি; শিশু ছেলেমেয়ে, অন্য লিঙ্গের মানুষও এর আক্রমণের বাইরে নাই। ধর্ষণ বিরোধী আন্দোলন মানে তাই সবরকম জুলুমের বিরুদ্ধে, প্রাণ প্রকৃতি মানুষ বিনাশী ক্ষমতার বিরুদ্ধে লড়াই; অমানুষের দাপটের বিপরীতে সকল মানুষের জন্য নিরাপদ জগত তৈরির লড়াই।\nসেই আন্দোলনে বিরাট সংখ্যায় ছাত্রীরা প্রতিদিন হলে, ক্যাম্পাসে মিছিল, সভা সমাবেশ করছিলেন। তাদের পাশে এসে দাঁড়িয়েছিল বাম ছাত্র সংগঠন, সাংস্কৃতিক সংগঠন, বিভিন্ন পাঠচক্রসহ সাধারণ শিক্ষার্থীরা। কিন্তু তাদের সর্বত্র মোকাবিলা করতে হতো ছাত্রলীগের সন্ত্রাসী বাহিনীকে। মিছিলের পেছনে-পাশে, সমাবেশের গা ঘেঁষে, ব্যঙ্গ বিদ্রুপ, ভয় দেখানো, হুমকি চলতো অবিরাম। আন্দোলনকারীদের বিরুদ্ধে গুজব, উড়ো চিঠি, কুৎসা রটনা এগুলোও চলেছে অবিরাম। এই ভয়ের মধ্যেও দিনে রাতে মেয়েদের সমাবেশ মিছিল হয়েছে। এই পরিস্থিতিতে শিক্ষক হিসেবে ধর্ষণ বিরোধী আন্দোলনের প্রতি সমর্থন জানানো আমরা নৈতিক দায়িত্ব মনে করেছি। আমরা তাই নিপীড়িতদের পক্ষে লিখেছি, কথা বলেছি। এক পর্যায়ে এই আন্দোলনের তাগিদেই ‘যৌন নিপীড়ন বিরোধী নীতিমালা’ প্রণয়নের কাজে হাত দিয়েছি।সেই আন্দোলনে বিরাট সংখ্যায় ছাত্রীরা প্রতিদিন হলে, ক্যাম্পাসে মিছিল, সভা সমাবেশ করছিলেন। তাদের পাশে এসে দাঁড়িয়েছিল বাম ছাত্র সংগঠন, সাংস্কৃতিক সংগঠন, বিভিন্ন পাঠচক্রসহ সাধারণ শিক্ষার্থীরা। কিন্তু তাদের সর্বত্র মোকাবিলা করতে হতো ছাত্রলীগের সন্ত্রাসী বাহিনীকে। মিছিলের পেছনে-পাশে, সমাবেশের গা ঘেঁষে, ব্যঙ্গ বিদ্রুপ, ভয় দেখানো, হুমকি চলতো অবিরাম। আন্দোলনকারীদের বিরুদ্ধে গুজব, উড়ো চিঠি, কুৎসা রটনা এগুলোও চলেছে অবিরাম। এই ভয়ের মধ্যেও দিনে রাতে মেয়েদের সমাবেশ মিছিল হয়েছে। এই পরিস্থিতিতে শিক্ষক হিসেবে ধর্ষণ বিরোধী আন্দোলনের প্রতি সমর্থন জানানো আমরা নৈতিক দায়িত্ব মনে করেছি। আমরা তাই নিপীড়িতদের পক্ষে লিখেছি, কথা বলেছি। এক পর্যায়ে এই আন্দোলনের তাগিদেই ‘যৌন নিপীড়ন বিরোধী নীতিমালা’ প্রণয়নের কাজে হাত দিয়েছি।\nধর্ষণবিরোধী আন্দোলন, জাহাঙ্গীরনগর বিশ্যবিদ্যালয়,\nঅগাস্ট ২৪, ১৯৯৮। আলোকচিত্র: আবীর আব্দুল্লাহ\nযাইহোক, ধর্ষণ বিরোধী আন্দোলনের বর্তমান জোয়ারের মুখে ‘ধর্ষণের শাস্তি মৃত্যুদন্ড’ বিধান রেখে সরকার এই আন্দোলনে সমাপ্তি টানতে চেষ্টা করছে। আইনে মৃত্যুদন্ড রাখা সহজ কিন্তু তাতে অপরাধী কতোটা ভীত বা সংযত হবে তা নির্ভর করে তার আশ্রয় প্রশ্রয় কোথায় তার ওপর। যেমন খুনের শাস্তি মৃত্যুদন্ড, কিন্তু কতো খুন বিচারহীনতায় তার হিসাব কে করবে? ক্রসফায়ার, হেফাজতে খুন তো বটেই গত এক বছরে ধর্ষণের পর খুনের কয়টার বিচার হয়েছে? উদাহরণ মেলা, ত্বকী হত্যাকান্ডের সকল প্রমাণ প্রস্তুত হবার পরও তা আটকে আছে অদৃশ্য-দৃশ্যমান ইশারায়, বিশ্বজিৎ হত্যাকান্ডে ফাঁসির আদেশ যাদের দেওয়া হয়েছিলো তাদের প্রায় সবাই পলাতক, জোবায়ের হত্যাকান্ডে ফাঁসির আদেশপ্রাপ্ত অধিকাংশ আদালত থেকেই পালিয়েছে। শুধু তাই নয়, ফাঁসির আদেশপ্রাপ্ত ব্যক্তির শাস্তিও মওকুফ হতে পারে যদি তার সঙ্গে ক্ষমতার আশির্বাদ থাকে।যাইহোক, ধর্ষণ বিরোধী আন্দোলনের বর্তমান জোয়ারের মুখে ‘ধর্ষণের শাস্তি মৃত্যুদন্ড’ বিধান রেখে সরকার এই আন্দোলনে সমাপ্তি টানতে চেষ্টা করছে। আইনে মৃত্যুদন্ড রাখা সহজ কিন্তু তাতে অপরাধী কতোটা ভীত বা সংযত হবে তা নির্ভর করে তার আশ্রয় প্রশ্রয় কোথায় তার ওপর। যেমন খুনের শাস্তি মৃত্যুদন্ড, কিন্তু কতো খুন বিচারহীনতায় তার হিসাব কে করবে? ক্রসফায়ার, হেফাজতে খুন তো বটেই গত এক বছরে ধর্ষণের পর খুনের কয়টার বিচার হয়েছে? উদাহরণ মেলা, ত্বকী হত্যাকান্ডের সকল প্রমাণ প্রস্তুত হবার পরও তা আটকে আছে অদৃশ্য-দৃশ্যমান ইশারায়, বিশ্বজিৎ হত্যাকান্ডে ফাঁসির আদেশ যাদের দেওয়া হয়েছিলো তাদের প্রায় সবাই পলাতক, জোবায়ের হত্যাকান্ডে ফাঁসির আদেশপ্রাপ্ত অধিকাংশ আদালত থেকেই পালিয়েছে। শুধু তাই নয়, ফাঁসির আদেশপ্রাপ্ত ব্যক্তির শাস্তিও মওকুফ হতে পারে যদি তার সঙ্গে ক্ষমতার আশির্বাদ থাকে।\nলেখাটি ২৫ অক্টোবর ২০২০ তারিখে ঠোটকাটায় প্রকাশিত/


গ্লোবাল এন্ট্রাপ্রেনারশিপ উইক উপলক্ষে ভার্চুয়াল আলোচনা অনুষ্ঠানের আয়োজন করেছে ঢাকা বিশ্ববিদ্যালয় এন্ট্রাপ্রেনারশিপ ডেভলপমেন্ট ক্লাব। গত শুক্রবার (২০ নভেম্বর) অনুষ্ঠিত এ আলোচনা অনুষ্ঠানে ই-লার্নিং বিষয়ে বক্তব্য রাখেন ড্যাফোডিল ইন্টারন্যাশনাল ইউনিভার্সিটির ট্রাস্টি বোর্ডের চেয়ারম্যান ও গ্লোবাল এন্ট্রাপ্রেনারশিপ নেটওয়ার্কের বাংলাদেশ প্রধান ড. মো. সবুর খান।\nঅনুষ্ঠানে আরও বক্তব্য রাখেন বাংলাদেশ উইনিভার্সিটি অব প্রফেশনালসের উপাচার্য মেজর জেনারেল সারোয়ার হাসান। অনুষ্ঠানটি সঞ্চালনা করেন ঢাকা বিশ্ববিদ্যালয়ের মার্কেটিং বিভাগের সহযোগী অধ্যাপক ড. রাফিউদ্দিন আহমেদ। সারা বিশ্বে সাত দিনব্যাপী (১৬-২২ নভেম্বর) পালিত হচ্ছে গ্লোবাল এন্ট্রাপ্রেনারশিপ উইক।\nবাংলাদেশের দিবসটি উদযাপন করছে ঢাকা বিশ্ববিদ্যালয়ের এন্ট্রাপ্রেনারশিপ ডেভলপমেন্ট ক্লাব। এ আয়োজনের সহযোগী প্রতিষ্ঠান ড্যাফোডিল ইন্টারন্যাশনাল ইউনিভার্সিটি।\nঢাবি’র শতবর্ষে এসিইউ এর অভিনন্দন


বরিশালে একাধিক কেন্দ্রে এজেন্ট বের করে দেয়ার অভিযোগ বিএনপির – আওয়ার নিউজ\nবরিশালে সিটি কর্পোরেশন নির্বাচনে একাধিক কেন্দ্র থেকে এজেন্ট বের করে দেয়ার অভিযোগ তুলেছে বিএনপি। সোমবার সকাল সাড়ে ৮টার দিকে কাউনিয়ার সৈয়দা মজিদুন্নেছা মাধ্যমিক বিদ্যালয় কেন্দ্রে ভোট দিয়ে বের হয়ে বিএনপির মেয়র প্রার্থী মজিবর রহমান সরোয়ার এ অভিযোগ করেন।\nএ সময় বিএনপি প্রার্থী বলেন, একাধিক কেন্দ্র থেকে তার এজেন্টদের বের করে দিয়ে নৌকা প্রার্থীর সমর্থকদের ধানের শীষের এজেন্ট সাজিয়ে কেন্দ্রে বসানো হয়েছে। কাউনিয়ার সৈয়দা মজিদুন্নেছা মাধ্যমিক বিদ্যালয় কেন্দ্রে এরকম একজনকে হাতেনাতে ধরে ফেলার কথাও জানান সরোয়ার। পরে প্রশাসন তাকে ছেড়ে দেন বলে অভিযোগ করেন তিনি।\nতিনি বলেন, কেন্দ্রের বাইরে ক্ষমতাসীন দলের ক্যাডার বাহিনী পাহারা দিচ্ছে। এতে সাধারণ ভোটারদের মনে আতঙ্ক তৈরি হয়েছে। নীরব ভূমিকা পালন করছে প্রশাসন। ক্ষমতাসীন দলের প্রার্থী যেকোনো ভাবে ভোটের ফলাফল তার পক্ষে নিতে মরিয়া হয়ে উঠেছে। তবে ভোটাররা যদি ৪টা পর্যন্ত ভোট দিতে পারেন ভোট গণনায় তিনি এগিয়ে থাকবেন বলেও জানান বিএনপির এ মেয়র প্রার্থী।\nএদিকে সকাল ৮টায় সরকারি বরিশাল কলেজ কেন্দ্রে ভোট দিয়েছেন আওয়ামী লীগের মেয়র প্রার্থী সেরনিয়াবাত সাদিক আবদুল্লাহ। কেন্দ্রের প্রথম ভোটটি দেন তিনি।\nভোট প্রদান শেষে সাদিক আবদুল্লাহ বলেন, ‘নির্বাচনের ফলাফল যাই হোক না কেন তা মেনে নেব। নির্বাচনে যেই জয়লাভ করবে তাকে সহায়তা করব।’\nতিনি বলেন, বর্তমান সরকারের উন্নয়ন দেখে জনগণ আওয়ামী লীগকে ভোট দেবে। জাতীয় পার্টি এরই মধ্যে আওয়ামী লীগকে সমর্থন দিয়েছে। ভোট সুষ্ঠু হবে না এমন অভিযোগ ঠিক নয়। জনগণ উৎসবমুখর পরিবেশে ভোট দিচ্ছে। বিজয়ের ব্যাপারে তিনি শতভাগ আশাবাদী।\nঅপরদিকে বাসদ মেয়র প্রার্থী ডা. মনীষা চক্রবর্তী বলেন, সরকারি বলিকা বিদ্যালয় কেন্দ্রে একাধিক ব্যালটে আগে থেকেই সিল মারা দেখে প্রতিবাদ করলে তাকে লাঞ্ছিত করে ক্ষমতাসীন দলের নেতাকর্মীরা।\nএছাড়া নগরীর দিয়াপাড়া, দত্তপাড়া ও বিসিক এলাকার কয়েকটি কেন্দ্র থেকে এজেন্ট বের করে দিয়ে নৌকা প্রতীকে সিল মারা হচ্ছে বলে অভিযোগ করেন বাসদ মেয়র প্রার্থী ডা. মনীষা। একই ধরনের অভিযোগ করেছেন কমিউনিস্ট পার্টির মেয়র প্রার্থী একে আজাদ।\nতবে বরিশাল সিটি কর্পোরেশন নির্বাচনের রিটার্নিং কর্মকর্তা মুজিবুর রহমান জানান, নির্বাচন কমিশন এ ধরনের কোনো অভিযোগ এখনও পায়নি। অভিযোগ পেলে ব্যবস্থা নেয়া হবে।\nউল্লেখ্য সোমবার সকাল ৮টা থেকে বরিশালে সিটি কর্পোরেশন নির্বাচনের ভোটগ্রহণ শুরু হয়েছে। সকাল থেকেই উৎসবমুখর পরিবেশে ভোট দিচ্ছেন নগরবাসী।\nসিলেটে জয়ের ব্যাপারে শতভাগ আশাবাদী কামরান ( নতুন )\n( পুরাতন ) তিন সিটিতে নগরপিতা বাছাইয়ের লড়াই চলছে


ইঁদুরের জোড়া মাথা! - bdnow24.com\nইঁদুরের জোড়া মাথা!\nBe the first to comment on "ইঁদুরের জোড়া মাথা!"\nআফগানিস্তানের স্বরাষ্ট্র মন্ত্রণালয়ে হামলা নিহত ৬\nবুধবার আফগানিস্তানের রাজধানী কাবুলে দেশটির স্বরাষ্ট্র মন্ত্রণালয়ে হামলা চালিয়েছে দূর্বিত্তরা। প্রথমে কাবুলে মন্ত্রণালয়ের ভবনের বাইরে দুটি বিস্ফোরণ ঘটে। অ্যাসল্ট রাইফেল ও গ্রেনেড নিয়ে মন্ত্রণালয়ে প্রবেশের…\nআবির-সোহিনীর ‘নতুন ঠিকানা’\nঅস্বীকার করলেন সম্পর্কের কথা ! কিন্তু কেন?\nফিলিপাইনে শপিং মলে আগুন ৩৭ জন নিহত\nজর্ডানে ফাঁসি কার্যকর\nইসরায়েলের লোভনীয় প্রস্তাবে সাড়া মেলেনি তারকাদের